text:
Fiji's Family Network
29 OKOSITA VUKELULU 2012
SIGA 240 MAI NA 366
“NA VEIVAKACEGUI NI GAGADRE ENA BULA NI VAKAWATI ”
SEXUAL INTIMACY
V/VAKAIBALEBALE 5:19
Mevaka na Teira dauloloma ko koya, kei na me yalewa kila sa mata vinaka; MO MAMAU GA ENA SUCUNA ENA VEIGAUNA KECEGA.
NIV TRANSLATION:
A loving doe, a graceful deer--may her breasts satisfy you always, may you ever be captivated by her love.
GOD’S WORD:
A loving doe and a graceful deer. Always let her breasts satisfy you. Always be intoxicated with her love.
DOUAY RHEIMS:
Let her be thy dearest hind, and most agreeable fawn: let her breasts inebriate thee at all times; he thou delighted continually with her love.
YOUNG LITERAL TRANS:
A hind of loves, and a roe of grace! Let her loves satisfy thee at all times, In her love magnify thyself continually.
Masu:
Turaga ni vakararamataka nai tovo ni noqu rai meu raica rawa na veika dina e tu ena nomuni vosa …..emeni
VAKASAMA VAKAYALO:
Taumada au gadreva meda dolava na noda vakasama, meda raica sara vakatitobu na bibi ni noda veivakacegui ena gagadre, au kaya tiko vei keda enai ulutaga qo ka, ni sega ni noda I tovo nai taukei mai Viti me dau veitalanoataki, me vaka na rarama ni dina ni vosa ni Kalou, keina rarama ni kila ka vakavulici, ena rairai yaga meda na nunuva na veiyamotu dromu ni bula vakawati, ka veitalanoa, veiwasei ka veivukei ena so na tikina bibi ni noda bula
Na kena tovolei me caka na vuli ni bula vakawati, sega ni ka bibi era a buli kina na marama mera I yaya ga ni veiyacovi vei keda na turaga, era a buli na marama ena dua nai naki cecere ka tukuna nai vola tabu:
Vakatekivu 2:18
A sa kaya na Kalou ko Jiova, sa sega ni yaga me tiko duadua na tamata, au na bulia e dua na dauveivuke e yaga vua …………
Eda raica eke, nai naki levu duadua a buli kina na marama, me dua nai vukevuke yaga
E tolu nai ulutaga e tiko ena vakasama qo me vaka na:
Veitokani – Companionship
Procreation – Vakatubu kawa
Sexual Intimacy - Veivakacegui ena gagadre
Au na gadreva meda vedovi ka veiwasei enai ulutaga na Sexualy Intimacy, meda yalo vinaka, meda kakua ni vakayagataka nai ulutaga qo me sala ni noda veileti, me vakayagataki na vakasama savasava meda veilaveti cake kina, ka veivakatatataki cake me rawa kina na tubu cake vaka yalo, ka vakauasivi me sereki eso nai vesu lelevu ni noda bula
Au tukuna tiko mai cake, ni dua toka nai ulutaga dredre me dau sereki, baleta ni da vesuki toka ga ena vakasama vaka viti, ni basika mai nai ulutaga qo me veitalanoataki, e vaka me sokanu na yagoda, ka vaka me vutivuti ni veitalanoataki, ka so era nanuma ni sega ni ka Vakalou meda mai veitalanoa taka, eso era nanuma, cava beka na vuna me kau mai kina
Au dau veisiko sara vakalevu mai Viti, kau qarava talega e levu sara na veiwatini e kavoro na nodra vuvale, au cakava e dua na vakadidike, kau yaco sara ena tabana ni Social Welfare, au taura mai kina, ni leqa levu e tiko, sai koya na kena sega ni qarauni na kena vakacegui na gagadre
Au kila ni da sa veitalanoa tiko mai ena dua nai ulutaga, Meda kakua ni tarova na veiyacovi ena loma ni bai ni bula vakawati
Ni kua au gadreva meda na veiwasei enai ulutaga qo: Sexual Intimacy - Veivakacegui ena gagadre
Taumada, tadola mai me rawa ni da veivukei, tovolea mo wasea mai na veika e tu ena nomu bula, baleta ena rawa ni vakabula edua vei keda e leqa tiko na nona matavuvale
E duidui na leqa, e yacovi keda tu na bula ni vakawati, ena rawa ni da na veiwalitaka, io eso era leqa dina tu, ka ra gadreva mera vukei, sega beka ni rawa ni ra na taroga baleta beka e nanuma ni na veiwalitaki, io au vakabauta mai na boto ni utoqu ni rawa meda na veisereki ena dina ni ulutaga qo
Eso vei keda na turaga, e malumalumu dina tu na yagona vakaturaga, so vei keda sa sega beka ni rawa ni veiyacovi ni vakaleqai tale tu eso nai tuvaki ni yagodra vakatagane
E rarama sara na vosa ni Kalou, o keda ga eda butobuto tiko na tamata, eso na vosa e sega ni vakayagataki rawa vei keda, baleta ni tabu ena noda bula vakaitaukei
Au gadreva meu tukuna e vica na vosa eke, me rawa ni rarama sara kina nai tovo ni noda rai, ni levu na vosa e vakayagataka nai vola tabu, e dredre meda veitalanoa kina me vaka na:
Vunau ni soro 21:20
Se sa dakupusi, se na leka, se ca e dua na matana, se sa bu ca, se vaka nana, se ceke …….
Vunau ni soro 22:4
….. Kei koya sa tara na ka sa sega ni savasava ena vuku ni mate, se na tamata sa yau loa na nona wai ni tagane ……
Verse 24
Dou kakua ni vakacabora vei Jiova na ka sa qaqi na qalana, se vorolaki, se ramusu, se sa sele …..
Eda raica eke, ni rarama sara na vosa ni Kalou, e dodonu meda tadola mai, veitalanoa mai, me rawa ni da sereki
Au gadreva meda na veiwase toka ena V/vakaibalebale 5:12 - 19
V/vakaibalebale 5:12
Ulei niu a cata na veivakavulici, ka beca nai vunau na lomaqu, kau sa sega talega ni vakarogoca na domodra era a vakavulici au, ia vei ira era a vakavulici au, kau a bese ni vakalakala na daligaqu, sa vo e lailai meu cakava na ka ca kecega!!!!
Kakua ni beca ni dua e wasea vei iko e dua na dina, yalo vinaka, ciqoma baleta ena rawa ni vukei iko ena dua na gauna
(Verse 15)
E tukuna tiko o Solomoni, mo gunu wai main a nomui keli wai, …….au vakabauta ni levu tu nai keli wai, io edua ga na mata ni wai e dodonu meda na gunu tiko mai kina na tamata vakawati, na mata ni wai oya, okoya ga e tiko mai vale, e dodonu me vakacegui iko tiko ena veigauna e yaco mai na karamaca ni veiyacovi
(Verse 16)
Me sa dui dave voli yani na nomui vurevure, kei na veiuciwai ena saqata ni koro … sega ni rawa nira na gunu taucoko tiko na koro ena nomui keli wai, e vakaibalebaletaka tiko na vuku o Solomoni, sega ni rawa ni ran a gunu talega na koro ena nomui keli ni wai, na mata ni wai qori e dodonu mo vakacegu duadua ga kina o iko ka sega ni nodra talega na vulagi
Vesre 17
Me nomu duaduaga, ka sega ni nomudou vata kei ira na kai tani …….
E vakamatatataki tiko eke, ni mata ni wai o taukena tiko qori, e dodonu me drau veivakacegui tikoga kina kei na watimu, ka sega ni ka ni koro, okoya qori me vakamamautaki ga kina o na watimu ni vakamau …. Emeni
Verse 18
Me kalougata na nomui vurevure ……..
Eda raica eke, ni vakalougatataka na Kalou nai vurevure, se na vanua ni noda veivakacegui, na veivakacegui ni gagadre, edua na ka e vakalougatataka na Kalou, e tiko ikea na bula, na veimositi, na veivolekati, na veilomani, e dua nai solisoli e solia na Kalou, sega ni dua na ka meda nanuma tug a na tamata me dua ga na tiki ni noda bula, au vakabauta ni totoka na vakasama cecere qo, ni dua na tiki ni noda bula kamikamica na tamata qo
Verse 19
Mevaka na Teira dauloloma ko koya, kei na me yalewa kila sa mata vinaka; MO MAMAU GA ENA SUCUNA ENA VEIGAUNA KECEGA.
A hind of loves, and a roe of grace! Let her loves satisfy thee at all times, In her love magnify thyself continually.
Tovolea mada meda rai lesu enai tekitekivu ni veitalanoa ena I matai ni gauna ni sota, sa dua dina na ka kamikamica, eda sega ni via kila na balavu ni gauna eda lako tu kina, sa laki kida na mataka sa ca tale vei iko, o sa vinakata me buto tug a na vuravura, baleta sa kamikamica tikoga mai vei iko na nomudrau tiko vata
Au raica ni tadola sara main a vakasama qo, ka basika talega e levu na vakasama momona, cecere, totoka ka vinaka
Era vakasama dina kece, eso era vakayagataka na Viagra, se era vakayagataka na warusi, kau vakabauta eso era kila tale tu eso na kena veimataqali me vukei kina eso vei keda, io eda sa veikilai toka ga vakaveiwatini
Niu vosa tiko ena vakasama qo, e levu era nanuma beka ni sega ni Va-kalou, ka butobuto beka vei ira ni veitalanoataki, au vakabauta ena rarama ni vosa ni Kalou, e dodonu talega me vakararamataki kina nai tovo ni noda rai
Same 119:130
Ni sa vakamacalataki na nomuni vosa sa qai rarama mai, sa vakavukui kina ko ira sa sega ni vuku …..
Au vakabauta ni dua na gaunisala ni nona veivakararamataki na Kalou, sai koya meda sereka na nona vosa, me rawa ni caudre mai kina na kena rarama, me cinava na noda bula, ka vakararamataka na gaunisala
Ni da tiko ena vakasama qo, ena gadrevi kina meda tadola saraga yani
Na veivakacegui ena gagadre e dua na ka e dodonu meda veitalanoataka vakaveiwatini, baleta e duidui tu na veika e rawa ni vakayacori me sotavi kina na veivakacegui
Vei keda na turaga edua e vakaraitaka toka mai ena noda veitalanoa ena forum, ni sa dodonu talega me vakalailaitaki mada eso na soqo ni vakailawalawa, me da veinanumi, eso na gauna ni davo tu mai vale o vuni marama, sa gagadre toka, qai yali tu beka o tolotolo, sega tiko ni da kila ni sa tekivu me mavoa ka kakana vakamalua tiko e dua na leqa
Meda qai lesu tu ga yani sa mataka tu na vanua, o sa sega tu ni vinaka na nomu bula, o laki veicakayaka ga yani me cegu na lomamu, o mai dalasai tu yani, o vakacegu o iko, kakua ni guilecava na kemui sa talega ena gadreva me vakacegu
Nida lesu mai enai teitei ni sa wawale tu main a yago, qai lako vata tu mai ena walokai, na kakana ga e takoso e matamu, qori na kakana kana vinaka duadua, baleta e sotavi iko ena gauna sara ga o gadreva tu kina
Ni gauna ena sega ni vakacegui kina vakavinaka na karamaca ni bula ni veiyacovi, nai matai ga ni dua e takoso, lutu mai edua na vosa ni veisamei, sa cawadru sara ikea o vuni marama, se o vuni turaga, sega ni gadreva okoya me vakayacora, baleta ga ni o sa sega ni vakacegui koya rawa tiko, san a vakasaqaqara tale okoya e tautuba
Ena mataqali vata talega vei keda na marama, kevaka ena sega ni vakacegui vakavinaka tiko o kemui sa, qarauna vakavinaka, de qai vakasaqara tale I tuba
Au sega ni vakatusa seu vakabulabulataka tiko me rawa ni vakayacori na lasa I tuba, au kaya tiko ga ni bibi na noda raica meda veivakacegui tiko ena lomani bai ni vakawati
E tukuna tiko o Solomoni; Mo mamau ena sucuna ena veigauna kecega ….. na vosa qo ena ganiti keda ruarua na veiwatini, e dodonu mena mamau o vuni marama, ka dodonu talega me mamau o vuni turaga
Na vosa qo na mamau, kenai balebale ni o sa sotavi sara vakavinaka, se sa rauti iko, o sa marautaka, se o sa vakataucokotaki kina, se o sa bula levu
Vei keda na turaga, dau lekaleka ga na noda tiko vata sa oti vei keda, o ira na marama edua balavu toka vakalailai me qai ra vakacegu, drau sa kila tikoga na veika e dodonu me caka me rawa kina na vakacegu
E dua tale na tikina bibi, gauna eda sa vakamakubuni mai kina, sa dau gadreva o Pu me sa laki davo vata tikoga kei ira na makubuna, me sa qai veiqiqiyaki tug a vakaveitalia o Tua, kemuni!!!, o Tua talega e via katakata
Nai talanoa kei Tevita na tui, e tukuna nai vola tabu, gauna sa qase mai kina okoya, sa yabaki vuqa sara, sa qai laki kau mai edua na marama me dau mai luvaiwale, me rau dau moce vata tu kei koya na tui qo, baleta me rawa ni vakatakatari koya tu, nona I tavi ga okoya me dau mokota tu na tui qo me rawa ni katakata vinaka tu ga na yagona
Sa sega ni rawa ni veiyacovi o Tevita, baleta ni sa qase sara, sa gadreva toka ga okoya na katakata
Okoya gona vei kemuni na marama, dau nanumi talega o Tua, veitalia ga ke sa sega ni dua na ka e rawata, e dodonu me dau mokoti tu me rawa ni katakata tiko vakavinaka
Drau tovolea mo drau veivakacegu ena kena cecere duadua ga drau rawata, veitalia kevaka eda sa qase mai
Mai Viti e dredre saraga meda veisautaka e so na ka ena noda bula vakaitaukei
Ni gauna e oti kina na vakamau, mo sa rawata ma na watimu, sa oti saraga I kea na bula ni vakasavasava, sa sega ni qarauni nai sulusulu, sa sega na bula savasava, sa tekivu meda vakadukaduka mai
Ni dua na marama me qai boro damudamu toka mai na tebe ni gusuna, eda sa veikaruvi ka kureitaki liga na kena vo, merau qai veitauliga tiko li, uuuuuuuuuwwwwwiiiiii, era na kaya tale na kena vo, qori raici rau ……..
Drau kakua ni via kauwaitaka na nodra vosa na tamata, drau cakava ga na veika e vinaka vei kemudrau, baleta o ira era vosa tiko mai ya, era na sega ni vukea na nomudrau vuvale ni sa leqa mai, o ira vata qori era na vosa tale ni gauna e yaco kina edua na ka vei kemudrau
Dua na cauravou via leqa toka vakalailai na nona vakasama, qai sa via vakawati tiko, tukuna vua o iratou na nodratou vale, o iko mo sa kakua ni vakawati, baleta ni o iko mada ga o qaravi tu, o laki kauta tale mai edua qori mei kuri ni colacola ga vei kedatou
Vakalailai sa qai vosa cake mai na cauravou qo qai kaya; Ueeeeeeeee koi au talega au via peke!!!
Ena rawa ni da veiwalitaka, io edua ga na ka dina eda mai veitalanoa tiko kina qo, sega ni wasea okoya, na vinaka ni vakasama se leqa ni vakasama, eda gadreva kecega na peke se na vakacegui ni gagadre
Au vakavinavinakataka e dua na tacida ni vakasala tiko vei keda sa qase cake, 50 se 60 me qarauni na kena vakayagataki na Viagra, eso era tukuna na warusi e kaukauwa cake, io drau tauri kemudrau ga vakamalua
Sa rairai kena dodonu ga vei keda, me sa musu sobu eso na ka eda dau vakaogai keda tu kina, vakalevutaki na bula mai vale
Era dau tukuna na dauniveqaravi vua na tui mai Toga, ni sa bula ga na vale ni kuro, sa bula na vuvale taucoko, okoya gona vei keda na turaga, ni sa mamau ka marau tikoga o radini, sa marau taucoko tiko na matavuvale oya
Sa 28 taucoko na yabaki ni neirau veiwatini, au tukuna vei radini, sega mada niu kila se dua na marama ena tautauvata tale kei iko se sega, ena yalo dina, ena loloma, ena veikauwaitaki
Ni vakamacala o Solomoni, e matata vei koya nai tuvaki kei watina, e tukuna okoya; a sucumu ruarua sa vaka e rua na me kila lalai erau drua, erau kana voli ena maliwa ni viavia, kau na lako yani kina ulu ni vanua ni mura, kei na ulunivanua ni drega boi vinaka, ka yacova na kena kida na mataka, ka seavu yani na malamalawa, ko sa matavinaka sara sa sega na tikimu e ca
E seretaka okoya nai tuvaki kei watina, e matata mai cake ka yaco sara ki ra, sega tale ni dua na ka e vo, erau veikilai, erau veimositi, erau veivolekati, erau veilomani
Vakacava vei keda na veiwatini, vakacegui tiko beka vakavinaka na gagadre mai vale, sa kena gauna me vakalesui lesu mai kina na kamikamica ni nodrau veivokekati vakaveiwatini, drau veitalanoataka, drau veiwasei, io me yavutaki ena loloma kei na dina
Drau laki vakayakavi ena dua na vale ni kana, taubale tale tu mada ena ena dela ni veinuku, era cau kece main a kena rawati na vakacegu
Erau lako mai vei au edua na qase mai viti, tukuna okoya, talatala, sa 7 na luvequ, au sa vakamakubuni, veigauna taucoko au dau gadreva kina me keirau dau tiko vata kei na watiqu, e sega sara ga ni rawa, okoya kevaka sa vinakata tiko edua na ka vei au, niu sega ni solia vei koya, sa sega talega ni rawa na vakacegu
Ni dua na nodratou soqo ni family, qori sa vakaveitaliataki koya ga mai vei au, baleta tiko gona me rawa ni na caka na veika e gadreva
Au vosa vua na marama o ya, kau tukuna vua, na yagomu vakamarama, e sega ni kenai naki me gaunisala ni nona totogi o kemui sa, ni gauna sa gadreva kina na watimu me vakayagataki iko, kakua tale ni wawa, drau sasaga yani kina dua na vanua me rawa ni laki vakacegui kina okoya
Sa veiwalitaka vei au na qase qo, tukuna okoya, au sa tukuna vei kequ I sa, o iko mo sa caka soqo tu ga, tukuna vei iratou na nomudou family me tou soqo ga ena veisiga
Meda kakua tale ni da vakadredretaka tiko, sa dodonu me caka na veivakacegui, me drau mamau sara kina vakavinaka
Sa tu saka na vakanuinui, ni na veivuke na Kalou ena vakasama qo, me vinaka na bula ni matavuvale, ka dua talega na veiwatini mamarau, ni na veireguci na loloma, ka veidregati na yalo
Moni kalougata ka qaqa saka tiko ……. emeni
Views: 8152
au kila e levu vei keda prefer to make love at night rather than in the day time......one of the reason is because one is not comfortable with one's body......keimami na marama are very conscious of our body...we wanna make our man happy and for them to be happy with our body.....we are afraid that our partner might not like our scars or the shape of our bodies among other things......until we learn to appreciate our bodies we will still prefer making love in the dark.......bula kece......
@ raijieli watkins....au veiwali mada if some ppl want to make love at nite times na in da daytime...koya na vosa e tauca o Tui Bua veiwatina ni se sucu lailai tiko qai via lako yani ena siga e loma ni taunamu...qai va qoka e watina waraka mada me bogi....qai tauca kina o Tui Bua......Au maqa ni alavo meu ana ena bogi....au via ania ena siga mei tiva vakare na ma'ana.....kaikaila
hahahahaha.......waikauuuuuuuuuu......can't stop laughing.......vinaka kealaikahiki na veivadredrei......uuuwiiii
ha, ha, ha....
sa o koya saraga ya Kea....e sega ni kalavo me kana ena bogi - RW kakua ni dredre jiko!!! o qai vinakata ya LOL....
ya...RNK...wara me ratou raicia jiko............LOL
@kelaikahiki...se sucu jiko mada o gone sa crash yani o ulu kobo...lol. io siga se bogi,rumu ni moce se valenikuro..me ia ga ni sa vianakata rurarua..[1 koronica 7:5]
i was reading a woman's magazine yesterday and i came across an article about a 55 year old woman from dallas in Amarica stating that she has been married for the last 35 years and within that 35 years she only stops having sex when she has her period.....when asked by her interviewer why....she said i can't help it...i love sex....i crave for sex like i crave for food...i gotta have it.......first thing that comes to my mind....o dooouu' mataqali va qo me kau yani i nakoro....dua sa sega ni oca tu va qo na jiko vata sa yaga me rau sota vata kei dua e kali va na uto tavu......hahahaha.....rau na veiwatini qo e sega na luvedrau...rau susu gone ga....kena i tinitini ni ka e tukuna toka o koya.."i gotta have it 4 or 5 times a day"....ra dau tukuna na wekaqu mai na yasa2 vaka ra.....yalewa kaikai.......bula yani
ma sa 'aji @ RW!!!!!!!!!!!!!! sa qai vakayagataka vinaka dina nai solisoli ni veivakacegui....gonei sotava e dua e kali ena uto tavu me Nara hahahahahaaaaa.....vinaka, vinaka....io da veiwali tiko sa okoya ga ya nai kenai tinitini LOL ... e Valenikuro @ MD - wara me qesa na kuro hahahahaaaa.....Dua la na ka me caka tiko!! wara me mata kila tale o turaga mataqali ya mai Bua vakasavesave se vusi....kila ga o koya ni mata sucu talega o ko na kia... Du Bula!!
@rw...qori sa bau lagilagi sara ga...sa na bau dredre toka me basu ba na vuaka lol
vinaka gona me kua ni basu ba....ca ni dro la na vuaka ya na levu ni nona oca..........LOL
vinaka na i tukuni..RW..o ira gona qori va tu qori..."sex is health.." she gotta have it as she says...4 or 5 times a day as she openly shares on that Women's mag....na levu gona ni crave mai vei ira na mataqali qori...e sa dau tawa tu ga o koya e vaka batiri e na loma ni hand bag......me sotavi jiko ga na vaka lima se vaka va ,mai vei Bu....dou bula....1
Au baci nanuma dua na koniveredi ni Hillsong e na 10 vakacaca beka na yabaki sa oti..e Serene.....Oso drigi tu na Acer Arena..( Syd Olympic Park..)..On a Pastors and Leaders Stream...Caka vuli tiko e dua na Pst. mai Canada.....Talanoa taka sara tiko na ka e dau tukuna vei ira na marama mai na nona valenilotu...Sa ra lotu tiko vakadede...ka ra se saga tiko ga mai mai lotu nodra lewe-ni-vale turaga...Tukuna na turaga ni Canada uludamu qo..( e ra bini tale tu ga na noda Talatala ,Radi ni talatala...vei mata lotu mai Viti)..".E rua ga na ka au dau tukuna vei ira na marama e ra saga tiko mai vakadede me mai tomani ira e valenilotu...na watidra turaga.....rua ga na ka..(1) vakasaqara vinaka dua na kena kakana totoka...kena i karua ga (2) luvaluva wale i matana..(stand naked in front of him)...kidacala o ratou na nodatou mai Viti...hahaha...On the dot sara tu ga ya...Levu tiko beka na vakadinamati e Valenilotu...guilecavi tiko na i tavi taumada e vale........Sa dri yani....vinaka...JN..
© 2012 Created by Matavuvale Admins.


c: text/html

text:
Fiji's Family Network
Peni Vuniceva has not received any gifts yet
Malo a bula Peni,vosota ni dede a veitaratara baleta ni a baci baca tu a laptop koi lol.
A naba ni Talevoni nei Ta Marika kei na address au sa na inbox yani,e rau jiko vata ga kei Pate.Vinaka na qaravi tavi kei na yalo qaqa moce mada.
Ni sa bula vinaka. Malo a veisureti mai, nuitakina ni qaravi vinaka tu i tavi mai vanua i qoya. Keimami bulabula vinaka tu i vanaiyei, ka toso vakamalua tu a vili niu.. sa yali a siga e tawa rogo mai kina a kerekere mai viji.. lol! Qai kalougata tiko..!
© 2012 Created by Matavuvale Admins.

robotstxt: allowed

filter: keep


text:
Na Veiyalayalati Vou
[Veisautaki] Ai Vola Tabu: A yaca ni veivola yadua e Na Veiyalayalati Vou
Ai vola ni Veiyalayalati Vou i Jisu Karisito na Noda turaga kei na nodai vakabula.
- Ai Tukutuku-vinaka sa vola ko Maciu
- Ai Tukutuku-vinaka sa vola ko Marika
- Ai Tukutuku-vinaka sa vola ko Luke
- Ai Tukutuku-vinaka sa vola ko Jone
- Ai vola i Paula vei ira na kai Roma
- Ai matai ni vola i Paula vei ira na kai Korinica
- Ai karua ni vola i Paula vei ira na kai Korinica
- Ai vola i Paula vei ira na kai Kalatia
- Ai vola i Paula vei ira na kai Efeso
- Ai vola i Paula vei ira na kai Filipai
- Ai vola i Paula vei ira na kai Kolosa
- Ai matai ni vola i Paula vei ira na kai Cesalonaika
- Ai karua ni vola i Paula vei ira na kai Cesalonaika
- Ai matai ni vola i Paula vei Timoci
- Ai karua ni vola i Paula vei Timoci
- Ai vola i Paula vei Taito
- Ai vola i Paula vei Filimoni
- Ai vola i Paula vei ira na Iperiu
- Ai vola i Jemesa
- Ai matai ni vola i Pita
- Ai karua ni vola i Pita
- Ai matai ni vola i Jone
- Ai karua ni vola i Jone
- Ai katolu ni vola i Jone
- Ai vola i Juta
- Ai Vakatakila sa vola ko Jone


text:
Fiji's Family Network
21 OKOSITA TUSITI 2012
SIGA 232 MAI NA 366
“KAKUA NI TAROVA NA VEIYACOVI ENA LOMA NI BAI NI VAKAWATI”
1 KORONICA 7:5
Dou kakua ni tarova na veiyacovi vakai kemudou, me ia ga ni sa vinakata ruarua ena gauna lekaleka, mo dou lalaga kina ena lolo kei na masu, io dou qai veiyacovi tale de dou dauveretaki kemudou ko setani ena vuku ni nomudou dau veidomoni
LIVING TRANSLATION:
Do not deprive each other of sexual relations, unless you both agree to refrain from sexual intimacy for a limited time so you can give yourselves more completely to prayer. Afterward, you should come together again so that Satan won't be able to tempt you because of your lack of self-control.
GOD’S WORD:
Don't withhold yourselves from each other unless you agree to do so for a set time to devote yourselves to prayer. Then you should get back together so that Satan doesn't use your lack of self-control to tempt you.
WEYMOUTH BIBLE:
Do not refuse one another, unless perhaps it is just for a time and by mutual consent, so that you may devote yourselves to prayer and may then associate again; lest the Adversary begin to tempt you because of your deficiency in self-control.
Masu:
Turaga ni solia vei kaukauwa meu lomana vakalevu na watiqu ka maroroya na noqu bula vakawati …..emeni
VAKASAMA VAKAYALO:
E dua na ulutaga vakaitamera ni noda bula nai taukei, ni gauna eda tovolea meda veitalanoataka kina, baleta edua na ka e tabu ena noda bula vaka vanua, ka vaka me dredre me sereki se veitalanoataki
E sega ni dua na gauna ena noda vuvale, me da vakatara me veitalanoataki kina nai ulutaga qo, e sakasaka, ka vuqa era nanuma ni sega ni Va-kalou
Eda sa qai toso tu ga vakamataboko ena vakasaqaqara, ka levu na gauna, qai sauma ga na vakatataro ena gauna sa laki vakayacori sara kina na veiyacovi
Nai ulutaga qo, sega ni dua e galala kina, lotu se tawa lotu, turaga se tauvanua, vutu ni yau se dravudravua, qase se gone
E dua nai dre kaukauwa e tiko ena ka qo, ka levu na gauna ni sa yaco main a kena gagadre, sa tara sara ga na yavada meda sa toso, ka vakasaqarai e dua na vanua me laki vakacegui kina na gagadre
Kau gadreva meu wasea vei keda na tamata vakawati, ni volavola tiko o Paula vei ira nai soqosoqo lotu, ka kaya vei ira, e dua ga na gauna ena rawa ni tarovi kina na veiyacovi, kevaka e tiko e dua nai tuvatuva ena loma ni lotu, me vaka na lolo se masumasu
E vakayagataka tiko o Paula na vakasama qo, ka cavuta tiko kina edua na vosa, me caka na veiyacovi io me yavutaki ena loloma, me yaco kina na veivakacegui
E tukuna o Paula ni sa sega ni rawa ni veitaliataka na yagona na yalewa sa lewa ga na watina
Ni gauna eda sa vakawati kina, sa sega ni nomu na yagomu, sa nona tiko na watimu, e vakatalega kina vei keda na tagane, ni gauna eda sa vakawati kina, sa lewa ga na yagomu na watimu
Eda sa sega ni rua, sa dua bau ga, kenai balebale o iko ga okoya, se okoya ga o iko
Ni buli oti na marama mai na sui ni sarisari, ni yadra mai ena moce o Atama, raica na yalewa, tukuna okoya, na sui mai suiqu sa duri tu qo, se via tukuna o koya, Oi au ga au sa duri tu qo
Ni gauna e vakawati kina edua na tagane kei na dua na yalewa, sa sega ni rua, sa mai vauci vata e rua na ka me sa dua bau ga, okoya gona e vosa kina vakabibi o Paula, sa sega ni rawa ni o na vakaveitaliataka na yagomu, baleta na yago qori sa lewa talega na watimu, sa sega ni nomu duadua ga
Sega gona ni rawa ni o tovolea mo vakasaqara edua tale na vanua me rawati kina na vakacegu, baleta na vakacegu o vakasaqara e tiko vua na watimu io me vakayacori ena loloma me rawa kina na veivakacegui
Qai va qo na ka e kaya o Paula; Dou kakua ni tarova na veiyacovi vakai kemudou, me ia ga ni sa vinakata ruarua ena gauna lekaleka
Do not deprive each other of sexual relations …….
Qo ka edua nai vakaro vakai vola tabu, ka tukuna kina o Paula me kakua ni tarovi na ka qo, e dodonu me caka tiko
Meda kakua ni raica na veiyacovi ni dua nai valavala ca, na veiyacovi e dua na maniwa bulabula ni bula vakawati, e tiko kina na bula, e tiko kina na veivolekati, e tiko kina na veidregati, e tiko kina na veilomani, e tiko kina veikauwaitaki
Ni gauna ni noda tu veiyawaki, sega tale ni dua na ka e dau votu cake mai ena noda vakasama, baleta ni gauna e sega ni caka tiko kina na veiyacovi, sa logaloga ca tiko na bula, e dua na ka e leqa, eda na vakadinadinataka taucoko na tamata vakawati na ka qo, sega ni caka tiko na veiyacovi, eda vakila ni dua na ka e yali tiko ena noda bula
Vei keda na vakawati, qo e dua na yasa ni noda bula e dodonu meda na yadrava sara vakavinaka, yalo vinaka, me kakua ni vakaviakanataki na yasa ni bula qo, gauna sa gadrevi kina na veiyacovi, me vakayacori sara
Au dau vakadewataka ena gauna au dau taura kina na lesoni ni matavuvale, vei kemuni na marama, moni kakua ni vakayagataka na yagomuni vakamarama me gaunisala ni nomu veitotogitaki vei ira na turaga, kevaka sa gadreva na watimu me vakayagataka na yagomu, vakarawarawataki iko mai, baleta kevaka ena sega, ena rawa ni vakavuna na lasa I tuba, kevaka sa sega ni vakamamautaki na yasa ni bula qo
Na gagadre oya e dodonu me na vakacegui, na via veiyacovi ni sa toso mai, e vakadomobula sara, baleta e tiko kina e dua na kaukauwa, io na kaukauwa oya me na vakamalumalutaki, na gaunisala ga ena vakamalumalutaki kina, sai koya mena vakacegui
E tukuna o Paula me yaco ena gauna eda sa vaka io ruarua kina
Au caka vuli tiko vei ira eso nai tokani era tiko ena British Army, kau tukuna tiko vei ira, sega ni yalani na veiyacovi vei keda na tamata vakawati, kena levu ga na kena vinaka, ni vinaka na nomudrau bula ni veiyacovi ena vinaka na nomudrau bula ni vakawati, drau na veilomani sara vakalevu, dredre sara na veibiu, baleta e dua na ka e dregati kemudrau vata tiko, na totoka ni nomudrau veivakacegui
Au kaya tiko vei keda na vakawati, ke vinaka na nomudrau veivakacegui, ena vinaka saran a nomudrau bula ni vuvale
Ena dredre saran a lasa I tuba, kevaka e sotavi tiko vakavinaka na gagadre ni veiyacovi
Cava ga drau vakayacora me kamikamica tiko kina na nomudrau veivakacegui
Caka vuli edua nai talatala vei ira na mataveitokani, ka tuberi ira tiko ena lesoni ni vakawati, yacova mai okoya na veivakacegui ena gagadre, qai tukuna tiko okoya, gunu tiko ga main a nomu tobu, kakua ni laki gunu tale ena dua na tobu tani, vakaibalebaletaka tiko okoya, kakua na lasa I tuba, sa rauta tikoga na nomu tobu o sa gunu tiko kina qori
Sa oti na vuli, sa gauna ni taro
Tucake edua na cauravou ka kaya, talatala, o ni tukuna tiko, me keimami gunu tiko ga mai ena neimami tobu, kevaka sa maca na neimami tobu?, tukuna o talatala, qai gunu ga mai ena nomu paipo …
Au tukuna tiko, kevaka ena sega ni vakacegui na gagadre ni via veiyacovi, e dua ga na vanua ena laki vakacegu kina, io eda sega ni vinakata na tamata vakawati me laki vakasaqarai tale e dua na vanua me laki vakacegui kina na gagdre oya, ke dua na vanua me vakacegui kina na gagadre oya, io meda veivakacegui ga vakaveiwatini
Meda yalo vinaka, me da raica vakayalomatua, na bula ni noda veiyacovi, meda yadrava me kakua ni vakacalakataki
Eda sa veikilai tu vakaveiwatini, sega tale ni dua e kilai iko vakavinaka me vakataka na watimu, drau sa veikilai tu enai vukivuki, ena I vakarau, enai valavala, na veika drau dau taleitaka, drau qarauna me dau vakayacori me maroroya tiko na nomudrau bula vakaveiwatini
Do not refuse one another, unless perhaps it is just for a time and by mutual consent, so that you may devote yourselves to prayer and may then associate again; lest the Adversary begin to tempt you because of your deficiency in self-control.
E vosa tiko vakabibi o Paula ena tikina qo, baleta kevaka drau na sega ni qarauna ena rawa ni temaki kemudrau o Setani ena vuku ni nomudou via veiyacovi
Au via tukuna tale vei keda, na gauna ga e rawa ni tarovi kina na veiyacovi, kevaka eda lolo tiko, se masumasu
Drau dau tovolea mo drau dau duavata ena gauna ni nomudrau lolo, me kakua ni dau vakayacori kina na veiyacovi, ni gauna ga drau sa galala kina, me vakayacori tale, de lakolako qai temaki kemudrau o setani
Sa tu saka na vakanuinui veikeda na tamata vakawati, ena rarama ni vosa ni Kalou, ni da taura ka ciqoma me vukei keda ena noda I lakolako ena loma ni bai ni Kalou
Au sa qarava e levu na kavoro ni bula vakawati mai Viti, niu vakataroga na leqa, levu e vu ga mai enai davodavo ni sega ni vakacegui vakavinaka na gagadre ni via veiyacovi
Vei keda na turaga meda veinanumi vei ira na watida, levu na gauna, eda sa lako tu ga, levu na vanua eda vakalakova tu, eso na gauna esa sa wawa toka mai vale, sa laki voleka na mataka, eda se bera ga yani, qo eso na vanua, edau cakacaka sara kina na vu ni ca me curu yani ka temaka na bula
Meda yalo vinaka meda veilomani, veivakarokorokotaki ka veinanumi, me sotavi tiko na bula, ena loma ni bai ni vakawati
Sa noqu masu ni na vakalougatataka sara vakalevu na Kalou na bula ni nomudrau matavuvale, cagi donu saka tiko na soko ena wasawasa maravu, me kavetani taka o Jisu nai lakolako
Vakalougatataki keda vata tiko na Kalou ena rarama ni nona vosa ….. emeni
Views: 2956
Levu na marama/turaga ni ra qai yacova ga na 40 sa lailai sara ga na nodra gauna ni veiyacovi...sa ra nanuma me ra kau bulabula ga i Lomalagi........kemudou !
Na idini me cedru tikoga !!
Wananavu JN.
au vakabauta ni vesuki keda vakalevu na vakasama ni - 'sa ra lelevu na gone, sa kua ni caka mai na cakacaka qori'....ka rau sa dui rumurumu na veiwatini...se o Bu sa davo vata toka ga kei na makubuna...
e dodonu me rau rumu vata tikoga - ya na noqu vakasama - me kakua ni mai tawasei rau na nodrau yabaki ni bula, se o ira na makubudrau.....se me mai vakavuna na nodrau dui sa dui moce tani.....
na veiwekani ni vakawati vata kei na kena gagadre e dodonu me tawasea ga na mate...da sa mai tawasea koso tiko o keda - sa rauta me levu na yava e tasiri e tautuba!!
sa lailai talega na noda veinanumi vaka veiwatini - e sa levu na gauna eda soli keda kina ki na veiogaoga se vei tavi eso ena taudaku ni vuvale, sa lailai na gauna ni noda tiko veiwekani vata kei na watida - sa tekivu buroro saraga mai e kea na veitemaki vakabibi ke yaco mai na gagadre ni via veiyacovi qai leca tu o tolotolo.......se sa bibi cake vua nai tavi e qarava e tautuba sa mamada vua na watina........
Io Ravouvou ni Seatura tokona - na Idini me cedru tikoga!!!!!
Vinaka Tau RNK...sa dina sara.....e so tale na i sau ni taro e ra dau kaya na marama ka dau vakavuna na dui mocemoce a ya ni (a) sa dau katakata na rumu lai moce mada yani i lomanivale , (b) sa rui rogo levu na i kedru nei tagane, (c) na qai rogo levu na vadugu ni davodavo
E dodonu me vakavulica na lotu e na veisoqosoqo ni marama kei na turaga e so na ka dina me vaka e cauraki tiko oqo.
Totoka,Totoka...sa kena buturara saraga ni vuli qo....wananavu...Sa oti makawa yani na gauna ni butobuto....E sa torocake na vuli, e sa toso na gauna..sa dodonu me da sereki mai na i vau se na i vesu ni Traditon e bikai keda tu vakadede Na i taukei mai Viti,e sega ni veiriti beka kei na noda i tovo na veiwasei vaka oqo....Totoka Nitedrox,RNK.kei RW....na nomudou soli vakasama vakasavasava na veiwekani vinaka...Vinaka talega vakalevu Na i Talatala Jonetani na kena laveti cake mai na kena veivakanananu vakayalo.....Daumaka ni da veisereki e na i ulutaga..(.e da dau galuvaka vakalevu na i taukei mai Viti)...vaka oqo.......vinaka vinaka...wananavu na veiwasei.........so viro...mai.......JN..
io Ravouvou ni Seatura - esa dodonu me caka tu eso na vuli ena loma ni soqosoqo lotu- vei ira nai soqosoqo ni Turaga se soqosoqo ni marama se vei ira na mataveitokani kei ira na young couples me baleta na responsibilities within marriage - na values ni bula vakawati - na significance ni bula vakawati....e dodonu me tarai kina na veiulutaga bibi vakaoqo ka me ra vakauqeti me ra vakaitavi ena kena veitalanoataki vakamataveitokani vata......
E sega walega ni kenai balebale me da sa davo vata me sa caka na veiyacovi - eda davo vata baleta na noda veiwekani e ka dredre, e bibi, e veiceguvi ka veikilai na yagoda....au sega mada ni kila vei keda na veiwekani - o au ni'u dau moce tani ena vuku ni lako vakacakacaka e dau dredre ni'u moce - e vaka e dua na ka e yali vei au...ka dau wasea talega na noqu lewe ni vale ni dau yacovi koya talega na ka oqo....e dua na bond kaukauwa - e duatani, e cecere e vesuki keda vata vakaveiwatini...
o keda na i taukei tabu saka yani e dau dredre vei keda na vakaraitaka na noda loloma se na noda veilomani e na matana votu me vaka taki ira na wekada mai vavalagi.....au dau raica valevu ni sa ra qase na gone sa dau rau duidui mocemoce o nana kei tata......baleta beka na cava?....E na rairai ka beci beka vei keda ni ra raici keda mai na wekada ni de se moce vata tiko ga, dina ga ni da sa ra qase mai na luveda?...sa dau levu na gauna e dau vakalusia me da dau kauwaitaka kina na nodra vosa mai tuba se na nodra opinion, sa da guilecava kina na noda responsibility towards each other as a couple or as husband and wife...koya dau yaco kina e levu na leqa me vaka na lasa i tuba.....sex is still liable as long as you still breathing and still enjoying each other.......otherwise whats the point of inventing VIAGRA........lol
ha, ha, ha.....@RW.....dua tale na tikina malumalu o kauta cake mai qori me baleta na viagra...lol
LOL RW @ Viagra....wara me ratou raicia jiko hahahahahaaaaaa......io e tu talega na wai vakaviti e yacana tu na 'wai ni ua' me ra dau gunuva na turaga kevaka e yacovi ira na leqa ni sa mate se malumalumu nai tuki ni wavu me vakaukauwa taki kina.............lol
The onus is on both partners to mutually make themselves sexually available to each other.
Marriage is not one of several options to have sex, for God designed normality in sex. No amount of pragmatism, personal rights, or utility can displace God’s model for sex.
The Bible presents marriage as a symbol of the relationship between God and his people. It depicts God as our “husband.” Scriptures view people who depart from God as a wife who divorces her husband. Isaiah pictures God as a bridegroom rejoicing over his bride (Isaiah 57:5). Ephesians 5 draws an analogy between marriage and the relationship between the union of Christ and his church. God calls the church “the bride, the Lamb’s wife” (Revelation 21:9). All Christians will sit at the marriage supper of the lamb (Revelation 19:7,9).
Our marriage partner is not simply an instrument for sex; our partner is a special, exclusive person with whom we have sex, because marriage is more than sexual pleasure.
Is this for real lolz I must be dreaming.
@ jerex.....amen to that.....we don't make love to our partner simply because they are someone who satisfies our hunger for sex, we do it because we LOVE and appreciate each other no matter what kind of obstacles we may face.....when couples fight they withdraw from sex as sort of a punishment to your better half...well mostly women withdraw from sex to punish her man and mostly to make a point or get a message across......it is probably not fair to men that we women punish them from withdrawing but that is the only way to get what we want done....some men may say it is calculating and devious...but from a woman point of view i say it is our trump card.....after all you can't always get what you want.....
I don't know whether you are writing from a theoretical view point or from experience. Either way I feel that all contribution thus far does not do justice to the subject.
© 2012 Created by Matavuvale Admins.


text:
Fiji's Family Network
This group is dedicated to all the methodist in Fiji and abroad. Its tym for us to come together as one and pray forour nation.So if u knw u blong to a methodist church,pliz dont hesitate to join.
Location: Suva nd abroad
Members: 71
Latest Activity: Sep 19
Started by Inoke Raikadroka. Last reply by Victoryface May 6.
Started by Anaseini U Tudonu Dec 30, 2009.
Comment
Ni sa bula na wekaqu, na lotu Waisale. Sa mai vakayacori na Koniferedi ka me da vakavinavinaka ki nai i lesilesi vou ka me da tokona kei na veimasulaki.Na bula ni noda Vanua e tu sara ga e na qeteqete ni ligada ka me da vakararavitaka vua na noda Kalou. Na veisau,(Reformation) e na yaco ga,ia nai volatabu e tukuna na noda Kalou e tu me wanonovi keda tu. Vinaka.
na Koniferedi
Vinaka Atu Fifita. Thanx 4 the creativity. Ni bula kece. Me noda masu me na liutaki keda tiko na noda Kalou vinaka ka me kakua ni guilecavi Viti. A bessed sabath tomorow 2 u all. Vinaka.
Vei keda kece na lewe ni lotu vakarisito e Viti kei na veiyasai vuravura, e sa kerei me levu na noda masumasu me maroroi na noda vanua lomani ko Viti. Noda qaqani masu me na dola tale na Koniferedi ni sa i koya na noda yavu dei.E dua li na ka e dredre vua na Kalou? O rau na Wright Brothers, rau invent taka na waqavuka. Tamadrau nai Talatala, e rau rogoca ni tukuna ko tamadrau,"Ke vinakata na Kalou mo vuka o na rawa ni vuka." Ni kalougata tiko.
© 2012 Created by Matavuvale Admins.


text:
SA mai yala toka na i tukutuku nei Waisake Talaiyasi ena vuku ni vakata kawa nei Salakova vei Selai Liku ka rau veiwatini kei Sitiveni Vivita ka luvedrau ulumatua o Merewalesi Lewamoce ka watina o Wailili, na kai Jaina.
E luvedrau o Vasiti Lomavere, Rusila Aditora, Joji Wong, Eremasi Cama kei Anaseini Laweibai. O ira oqo era sa tiko ga mai Kenada e na gauna oqo. Oqo tale na kena i kuri.
Ai karua ni luvei Selai Liku ko Asinate Toro ka watina o Marika Koroi ka luvedrau o (1) Saiasi Koroi (2) Kelera Rokowati (3) Luisa Cata (4) Lowata Wati (5) Simione Koroi (6) Mereia Ciri.
Ai ka tolu ni luvei Selai Liku ko Anaseini Laweibau ka watina ko Kuliniasi Qaqanituilevu. Na luvedrau o
(1) Vaseva Waqavou
(2) Sitiveni Vivita
(3) Maca Lelevu
(4) Jowana Vakanadakuya
(5) Arivasati Niumataiwalu
(6) Venaisi Tokaliwaliwa (7) Vilimaina Kuru.
Ai ka va ni luvei Selai Liku ko Arivakasati Niumataiwalu ka watina o Unaisi Marama. Na luvedrau ko
(1) Taraivina Marama
(2) Tokasa Likuwaqa
(3) Rejieli Saku
(4) Sekove Koroi
(5) Temale Vakanawa
(6) Semisi Tagicakibau
(7) Anaseini Laweibau.
Ai ka va ni luvei Laisenia Vateitei ko Kelera Rokowati. ai matai ni luvei Kelera Rokowati ko Mere Naioba ka watina ko Nemani Kamanalagi. E luvedrau ko Pita Bai kei Lusiana Veidovi..
Ai karua ni luvei Kelera R. ko Temalesi Vakanawa ka watina ko Mesulame Tuiwaru. E luvedrau kina ko
(1)Paula Tupou
(2) Marika Rua
(3) Josaia Waqa (O koya e luvu e na waqa na Kadavulevu).
Ai ka tolu ni luvei Kelera ko Unaisi ka watina ko Kavarieli Vono ka luvedrau kina ko Josaia Kata kei Nioni Seutigau.
Ai ka va ni luvei Kelera R. ko Latileta Tawaso ka watina ko Niko Litidrau. Na luvedrau ko
(1) Nunia Drokadroka
(2) Samuela Qalo
(3) Aisake Qiokata
(4) Unaisi Marama
(5) Anaseini Sulago
(6) Semesa
(7) Jiupili Tagicakibau
(8) Sereima Ganova.
Ai ka lima ni luvei Kelera R. ko Sereana Tamoi ka watina ko Loco ( na turaga ni Naisaumua), ka luvedrau kina ko Josaia Bola kei Jeremaia Koroi.
Ai ka ono ni luvei Kelera R. ko Aisake Qiokata ka watina ko Taina Toka. Na luvedrau e tini ko (1) Taito Rauluni
(2) Unaisi
(3) Kitione Taqanavalu
(4) Mere Naioba
(5) Nikolau L.
(6) Atelina
(7) Josua Vubaya
(8) Kelera R.
(9) Losalini B.
(10) Seruwaia Temo.
Ia, ni dewa cakew tale ai ka tolu ni luvei Laisenia Vateitei ko Waisale Veileyaki. Na ulumatua nei Waisale ko Josefata Bola ka watina ko Toma (marama ni Bukuya, Ba). E ono na luvedrau ko
(1) Luisa Bale
(2) Merewalesi Lewamoce
(3) Tomasi Gucake
(4) Selai Liku
(5) Alisi
(6) Maca Vesikula.
Ai karua ni luvei Waisale Veileyaki ko Solomone Vubaya ka watina ko Sera Totovakadi. E l.uvedrau kina ko (1) Unaisi Digaco (2) Anaseini Veiba (3) Sereima Ganova (4) Laisenia Vateitei (5) Waisale Veileyaki (6) Epeli Tagicakibau.
Ai ka tolu ni luvei Waisale Veileyaki ko Maca Vesikula ka watina ko Ilisoni Bola. E luvedrau kina ko (1) Makereta Bolawai
(2) Josevata Bola (3) Jowana Marama (4) Merewalesi Naioba (5) Laisiasa Tawake (6) Jone Bola (7) Mosese Tagivetaua (8) Manasa Tamoi (9) Josese Rogo (10) Elaisa.
E na qai tomani tale yani na vakata kawa i Salakova me baleti ira na nona kawa.


text:
ENA 2004, au a gole vakacakacaka ena koro o Kanakana, Tunuloa mai Cakaudrove.
Au a laki vakasigalevu ka laki vakaicili tiko ena nona vale na i liuliu ni yavusa ko Navesibasaga.
E turaga mamarau, dau veikauwaitaki.
Au se nanuma vinaka tikoga na matai koya na turaga oqo, ia, au sa guilecava ga na yacadra.
Ia e na Vakaraubuka sa oti, au marau ni keirau sota tale kei koya na noqu turaga Tauvu oqo ka se kaukauwa vinaka ka bulabula vinaka.
O Atonio Tuvai ka sa yabaki 92, ka liuliu ni yavusa vakaturaga o Navesibasaga.
E se sega na mataioloilo ni wilivola, se bera ni vakaititoko ka dodonu vinaka toka ga na dakudra na turaga yabaki 92.
Dina niu qase duadua tiko mai na noqu koro, io, au dau teitei, ka levu duadua na noqu veidalo, ka ra mai butako tale eso na lewenivanua.
Au dau laki basataki kumala ena taoni o Savusavu.
Au via vakaraitaka tiko niu se rawa tikoga ni cakava na veika oqo meu vakaraitaki vinaka ni liuliu vinaka ena noqu vanua, e kaya ena yalo e marau ka doudou na turaga oqo.
E a kauti ira mai na makubudra o Rafaele Kasibulu, me ra mai talanoataka ga ki na Nai Lalakai na nona a curu ena sotia me ra gole ena i Karua ni Valu Levu mai Solomoni mai na 1940 kina 1945.
Oqo ena nona sa via kabai valu kina na sotia ni Javani ena wasa Pasifika.
Na nona suitu o Tuvai, oya na nona kau na sagale, na nona manumanu na lulu, na nona ika na Otu, e cavutu mai na mataqali o Rara.
Era gonevuli oti mai na koronivuli mai na koro turaga makawa, na St Johns e Cawaci.
Ena 1939, esa lesu mai o Tuvai mai na vuli e Levuka ka sa lesu tale ki na nona koro mai Kanakana.
Ena nona tiko voli oqo e nakoro e sa vakaraitaki yani vei ira vakavanua mai vua na Tui Cakau o Ratu Glanville Lalabalavu ni dodonu mera na laki taro sotia na turaga kei ira na cauravou ena loma ni yasana o Cakaudrove.
E sa tukuni sara ni o rau ga na tuakana o Alosio Tokainavatu kei Maritino Qio e rau sa na gole ena i lakolako oqo ni laki valu e Solomoni.
Ia o au?, a taroga o koya.
Tukaqu, e se bera na nomuni gauna ni valu. Qai dua tale mai muri, ni qai gole kina, e kaya o Tuvai ni tukuna vua na vosa oqo na Tui Cakau sa bale.
Ena gauna ko ya, au se qai yabaki 17 kina, e kaya.
Tukuna ni gauna me ra laki moce kina e Tukavesi na gone ni Tikina o Tunuloa ni bera ni laki caka na veitarogi kei na kena vakayacori na taro sotia mai Somosomo, esa lomana o Tuvai me sa na gole talega o koya ki na i valu.
E dina ga ni sa tukuna vua na turaga na Tui Cakau ni ra se gone ka ra qai gole malua tale ena dua na i valu tale e muri.
Ia, e na macawa mai oqo e na qai kuri yani na nona sa vakasosolo ka tuvana matau e dua na nona i tuvatuva me na gole ki Somosomo me rawa ga ni curu ki na mataivalu ni Viti.


text:
Fiji's Family Network
Welcome to the only local restaurant on Matavuvale...tamata kece e sureti...dou qai mai vaka lewe levu...me da mai veiturumi weli mada...se vacava...kece ga kece ga...warai na menu...ota taka na kemu qai waraka na kena veitarataravi yani.
dua tale tu ga na kena stage..ke via talanoa, laga sere se vakalasalasa...onz tale tu ga!
qarauna ga...vale ni kana qo...mo savata ga na nomu yaya ni kakana...qusia tale ga na delani teveli o kana kina...baleta teri tiko mai vale qo gonei.....hahaha....set ya wananavu.
SA DOLA TU NA VALE NI KANA!
Views: 1114
hahahaaaa...shhhh mo order ani,qarauna na qai kolotaka i tuba nomu billycan o Ben,iko via kana cv?
Ben kerea mada dua na veleti bele vk lolo kei na ika tavutake,ke vo na kakana qori me qai nanumi toka na billycan nei noqu kai....lolz,
AHAHAAHAHAH!!!AU RAWA NI KEREI KEMUNI MADA BEN?HIHIHIHHIHI!!!
BILLYCAN ME SA STANDBY TU GA VAKADUA EKE..KAIKAILAAAAAAAAAAAA!!!
Sechi kai,au sana vk yacana taka na vale ni kana qo me Bula Re Restaurant...yahh
wete e yali o taukei ni vale ni kana sada mai sosa toka i loma qoka,vosota Ben..
© 2012 Created by Matavuvale Admins.


text:
Josefa Simici
Josefa Simici
A dau vakaitikotiko mai Amerika o Josefa Simici, na vanua duadua beka ga e vuravura ka a dau marautaki kina na galala ni qaravi Kalou ena gauna o ya. Oqo e dua na gauna ni yalovakanuinui ni bula vakalotu ena tokalau kei Amerika. O iratou na nona matavuvale eratou matavuvale lotu ka ratou dau vaqara na dina ena veigauna e so. Ia e vuqa na italatala era tukuna ni tu vei ira na kosipeli dina. E gadreva tu o Josefa me kila “se matalotu cava e dodonu,” (Josefa Simici—Ai Tukutuku 1:18). A vakavuvulitaka na iVolatabu “sa duabau ga na Turaga, sa duabau ga na vakabauta, sa duabau ga na veipapitaisotaki” (Efeso 4:5). A dau lakova o Josefa na veimataqali lotu, ia a veilecayaki voli ga ena vuku ni lotu me lewena. A qai vola kina vaqo e muri: “Ia sa veilecayaki na noqu vakasama ena nodra veileti ka veisaqasaqa na veimatalotu; a sa dredre sara vua e dua na tamata gone vakataki au kau sega soti ni kilai ira vinaka na tamata kei na veika e vuqa e yaco tiko, meu kila se ko cei e dodonu kei cei e sega ni dodonu. . . .Ia ni sa veisaqasaqa tu vakaoqo na vunau, na vakasama ni tamata kei na nodra cikecike na veimatalotu, au sa kaya e lomaqu: A cava meu cakava? Na matalotu cava vei iratou oqo e dina; Eratou lasu taucoko li? Ke dua vei iratou e dodonu tiko, ia ko cei, Au na kila beka vakacava?” (Josefa Simici—Ai Tukutuku 1:8, 10). Ni vakasaqara tiko ena veimatavakabauta oqori na dina, a mani goleva kina o Josefa na iVolatabu me dusimaki koya. E wilika kina vaqo, “Ia kevaka sa lailai na vuku vua e dua vei kemudou, me kerea vua na Kalou, o koya sa solia vakalevu vei ira kecega na tamata, a sa sega ni dauveivakadirideini; ka na soli ga vua” (Jemesa 1:5). Ena vuku ni vosa oqori, sa mani nanuma kina o Josefa me sa na kerekere vua na Kalou me baleta na veika me vakayacora. Ena vula itubutubu ni 1820 e a gole yani ki na dua na veikau voleka ka tekiduru ena masu. E qai vakamacalataka na veika a yaco: “Ena gauna sara ga oqori au sa raica kina e cake e dua na duru bukawaqa, donuya tiko na uluqu; ni sa lako sobu tiko mai ka serauni au; ia sa sivia sara na ramase ni matanisiga. . . . Ia ni sa mai toka e mataqu, au sa qai raica e rua na Tamata; ia na kedrau iserau kei na iukuuku sa sega ni vakamacalataki rawa; raica erau sa tucake tu ena maliwa lala donuya na mataqu. A sa kacivi au e dua vei rau, dusi koya na kena ikarua ka kaya: Oqo na noqu Gone ni Toko. Mo rogoci Koya! (Josefa Simici—Ai Tukutuku 1:16–17). Ena raivotu oqo, erau rairai kina vei Josefa Simici na Kalou na Tamana kei na Luvena o Jisu Karisito. Sa qai tukuna vei Josefa na iVakabula me kakua ni curuma e dua vei ira na matalotu oqori, ni “sa sega kece ni dina” ka “ni sa ka vakasisila e matana na nodra ivakarau.” E kaya kina, “Ni ra sa toro voleka vei au ko ira na tamata oqo ena gusudra, ia na yalodra sa yawa tani vei au, era sa vakatavulica na ivunau ni tamata me ivakavuvuli va-Kalou; ia sa sega vei ira na kena kaukauwa” (Josefa Simici—Ai Tukutuku 1:19). E dina ga ni levu na tamata vinaka era vakabauta na Karisito ka ra segata me ra kila ka vakavuvulitaka na nona kosipeli, e sega vei ira na taucoko ni dina se na dodonu ni matabete me ra veipapitaisotaki ka qarava na veicakacaka tabu vakalotu ni veivakabulai tale eso. Era sa tu kina ena dua na ituvaki ni vukitani me vaka ni ra sa vakamuria ga na veitabatamata yadua na veika era a dau cakava na itabatamata e liu vei ira, ka oka kina na veisau ena ivunau kei na cakacaka tabu vakalotu me vaka na papitaiso. Me vaka e vakayacora na Kalou vei Atama, Noa, Eparaama, Mosese, kei ira na parofita tale eso, a kacivi Josefa Simici me parofita ka vakalesuya mai vua ki vuravura na taucoko ni kosipeli. Ni oti na nodrau rairai mai na Tamana kei na Luvena, era sa qai dau talai tale tiko mai na italai vakalomalagi, se o ira na agilosi, vei Josefa Simici kei Oliver Cowdery na nona itokani. A rairai mai o Joni na Dauveipapitaiso ka mai solia vei rau o Josefa Simici kei Oliver Cowdery na Matabete i Eroni, ka oka kina na dodonu me qaravi kina na cakacaka tabu vakalotu ni veipapitaisotaki. Eratou a rairai talega mai o Pita, Jemesa, kei Joni (e tolu na iApositolo taumada i Karisito) ka mai solia na matabete i Melikiseteki kivei Josefa Simici kei Oliver Cowdery, ka vakalesuya mai kina na dodonu vata ga ka a soli vei iratou na iApositolo i Karisito ena gauna e liu. Ena dodonu ni matabete oqo, sa vakaroti kina o Josefa Simici me tauyavutaka tale na Lotu i Jisu Karisito e vuravura. A qai kaciva o Jisu Karisito e tinikarua na iapositolo mai vua. Na gauna eda bula tiko kina oqo e dau vakatokai mai vei ira na parofita ni iVolatabu me iotioti ni gauna, na veigauna e muri, se na itabagauna taucoko ni gauna. Sai koya na gauna ni sa voleka me yaco na iKarua ni nona Lako Mai o Jisu Karisito. Sai koya na iotioti ni itabagauna. Sai koya oqo na vuna e vakatokai kina na Lotu me Lotu i Jisu Karisito ni Yalododonu Edaidai. E liutaka tiko na Lotu nikua e dua na parofita bula. Na parofita oqo, na Peresitedi ni Lotu i Jisu Karisito ni Yalododonu Edaidai, sai koya e vakadonui me isosomi kei Josefa Simici. O koya vata kei ira na iApositolo ena gauna oqo, e rawa ni ra raica lesu na veivakadonui e dui soli vei ira me lesu tale ki vei Jisu Karisito ena veitabaki veimuri ka sega ni cavuka mai vei Josefa Simici.


text:
VOSA NI KALOU E DAI.
“Kua ni kurabui niu tukuna veiko e vinaka mo sucu tale.” Joni 3:7
Oqo na vosa ni Turaga ko Jisu Karisito vei Nikotimo.
Sa tukuna oti na Turaga ni se qai yaco mai ko Nikotimo, ni kevaka e sega ni sucu tale e dua na tamata ena sega ni raica rawa na matanitu ni Kalou. Na kena i balebale qo, ke sega na sucu tale e dua, e tabogo tu vuwa, ka sega ni raica, sega ni kila, ka se sega ni kila nai vakatakilakila ni matanitu ni Turaga.
Kevaka e sega tu ni kila se raica rawa nai vakatakilakila nu matanitu ni Kalou, ena qai curu rawa li vakacava na tamata me laki vakace ki vua na Kalou? Oqo na leqa ka vauci keda kece tu na luvei Atama e na gauna oqo.
Ko Nikotimo Na turaga qo e turaga levu mai Isereli.
(i) E dua veira na Farisi. Qo, e tamata dau lotu.
(ii) E dua veira na lewe vitusagavulu ka dau veiliutaki e Isireli.
(iii) E dua na Qasenivuli rogo e Isireli taucko, ka dua na Vunivola, se dau vakadewa taka nai vunau se na lawa e Isireli.
Ni da raica na tamata qo eda sa galu ga e na nona i tutu ka vuvu na yalo.
E levu vei keda eda gadreva lo tu me bau tu veikeda e so nei yau ni lotu, na vuku, ka dokai i Nikotimo. Ia, naka kece qo, na vuku, dau lotu, dau veivakavulici e na vosa ni Kalou, kei na lawa ni Kalou, na rogo levu ni yacana e Isireli taucoko, e sega ga ni raica rawa kina na matanitu ni Kalou.
Me da taroga, se cava na vuna qo?
Na cava ka sega kina ni raica rawa ko Nikotimo na matanitu ni Kalou?
Na Matanitu ni Kalou.
E sauma na Turaga, na nona matanitu e sega ni vu e na vuravura oqo. “ Sa sauma ko Jisu, ‘Na noqu matanitu e sega ni vu e na vuravura oqo. Ke a vu e na vuravura oqo, era na vala na noqu tamata ka me ra kua ni vesuki Au na Jiu, ia oqo na noqu matanitu e sega ni vu e na vanua qo.’” Joni18:36.
Na matanitu ni Kalou e matanitu vakayalo, ia baleta ni ka vakayalo e na sega ni laurai e na mata vakayago. Ke da via raica na matanitu ni Kolou e dodonu meda sucu tale vakayalo. Na vuna ka sega kina ni rawa vei niko timo me raica na matanitu ni Turaga, ni ko koya e mataboko tu vakayalo.
O keda kece sara na luvei Atama e na gauna e da sucu mai kina ki na vuravura qo e da sucu mataboko kece tu. Na noda sucu e liu e da sucu vakayago. Ia ko ira kece sara e ra sa sucu ga vakayago era na sega ni curu rawa ki na matanitu ni Kalou. E dua e a tukuna, ‘ke dua e sucu ga vakadua ; e na mate vakarua. Ia kokoya e sucu vakaruwa e na mate ga vakadua. Na vu ni noda leqa ni sega ni tu veikeda na kaukauwa me da sucu rawa tale kina. Ke vaka e dua e sucu rawa tale, se sucu vou, oqo sa sega ni cakacaka vakatamata, na Kalou dua dua ga e rawa ni vakasucumi keda tale se sucu vou.
Na Sucu Vou
Na vuna e vinaka kina meda sucu vou, baleta na veika kecekece sara e noda tu vakayago, vakatamata e veibasai ka veimecaki tu kei na ka ni Turaga kei na matanitu ni Kalou.
(Sa yaco toka mada e ke na soli vakasama, ka na qai tomani tale yani e na macawa ka tu mai.)


text:
Na Vunau e Tini
Sa cavuta ko Jiova na vunau e tini.
Na Lako yani 20:1-17; "Koi au ko Jiova na nomu Kalou, ko koya ka kauti iko mai na vanua ko Ijipta, mai na vale ni veivakabobulataki".
- 1. "Me kakua vei iko na Kalou tani, koi au duaduaga"
- 2. "Mo kakua ni cavaka vei iko e dua na matakau ceuceu; se dua nai vakatakarakara ni ka mai lomalagi ecake, se dua na ka e tu e vuravura era, se dua na ka e na wasawasa e na yasa i vuravura".
- 3. "Mo kakua ni cavuta walega na yaca i Jiova na nomu Kalou; ni sega ni vakadonui koya ko Jiova sa cavuta wale na yacana".
- 4. "Mo nanuma na siga ni vakacecegu, mo vakatabuya. E ono na siga mo daucakacaka kina, ka kitaka kina na nomu cakacaka kecega; ia nai kavitu ni siga sa siga ni vakacecegu i Jiova na nomu Kalou".
- 5. "Mo vakarokorokotaki rau na tamamu kei na tinamu; me dede kiina na nomu bula e na vanua sa solia vei iko ki Jiova na nomu Kalou."
- 6. "Mo kakua ni laba"
- 7. "Mo kakua ni ia na veibutakoci"
- 8. "Mo kakua ni butako"
- 9. "Mo kakua ni beitaka vakailasu na kai nomu"
- 10. "Mo kakua ni kovoca na nona vale na kai nomu; mo kakua ni domona na watina na kai nomu, se kokova non tamata, se nona vada, se nona pilumokau, se nona asa, se dua na ka sa nona na kai nomu".


text:
E RAUTA ni 100 vakacaca na ovisa kei na watidra era vuli macawa dua tiko ena vuku ni kena sagai me tarai cake na bula ni vuvale ena loma ni Tabacakacaka ni Ovisa.
E vakaraitaka o na i Talatala Mesulame Senimoli, na i Talatala ni Ovisa ni dau taura e levu na gauna na kena dau wali kina e dua na bula ni vuvale me rauta ni rua kina tolu na vula.
Tukuna o Talatala Senimoli ni levu vei ira era cakacaka ena tabana ni Operations me vakataki ira na veiqaravi ena tolo ni gaunisala, o ira na Special Constables kei ira na Constable e dau yacovi ira na leqa ni kavoro kei na leqa ni vuvale.
Tukuna ni dua na gauna vinaka na nodra mai vuli ka veitalanoataka na ovisa na veika e rawa ni ra vukei kina.
E laurai ni dau leqa na bula ni vuvale nodra na ovisa, e dau laki vakaleqa talega na nodra bula ni veiqaravi.
Me vaka eda kila ni nodra bula na ovisa e dodonu me ra na tu vakarau tuga ena loma ni 24 na aua.
E sa dau vakabibitaki saraga vei ira na ovisa ni oti ga na nodra cakacaka me ra sa dau gole saraga e vale ka laki vakayagataka na nodra gauna galala kei na nodra vuvale, vakauasivi kei na watidra, e kaya o Talatala Mesulame.
Ena macawa oqo eratou caka vuli tiko mai Labasa vei ira e lewe 30 vakacaca na ovisa.
Mai na wasewase e loma kei na ceva e rauta ni 70 na ovisa era a lewe ni vuli.
Era lewe 50 vakacaca mai na Mua- i- Ra.
Tukuna ni dua talega na leqa e dau laurai ka vu ni leqa ni vuvale, oya na kena wasei vakamatau na i lavo ena loma ni bula ni vuvale.
Tukuna o Talatala Senimoli ni ra mai vakaitavi na i vakailesilesi ni tabana ni Consumer Council ena vuku ni kena vukei na leqa oqo.
E dau dua talega na nona i tavi na Radini Liuliu ni Ovisa, o Kesa Naivalurua ena vuku ni nodra vakasalataki na marama ena veika me ra dau cakava ena gauna e dau lako tu kina vakacakacaka na nodra lewenivale kei na nodra vakayagataka vakavinaka na nodra gauna. E vakadeitaka o Talatala Senimoli ni na vakayacori na mataqali vuli vata oqo e na Tiseba vei ira era veiqaravi ena veta e cake ni Tabacakacaka vakaovisa.


text:
NI oti ga e rua na sekodi ena nona yaco ki katuba nei Osama bin Laden e dua vei rau na dauvana ni Razor 1, sa vakila ni sa toka mai dakuna ko kena i karua. E a laiva e dua na i teki ki katuba ka tadola, a lade yani ki loma ka muria mai ko kena i sa.
Ena buto loaloa ni bogi, e vaka ga e tatibi na liva na loma ni rumu e na rarama ni nodrau laser na dauvana ni Razor 1.
E rau toka e loma e dua na tagane kei na dua na yalewa. A laiva e dua na kaila na yalewa ni raica na rarama drokadroka ni vaka e dua na laini se kau tolo lailai ni sa vakadodonu tu yani vua.
Na yalewa oya sa i Amal, e ikaono kai otioti ni wati Osama, ia, sa mai taura tiko na i tutu ni naba dua vei iratou kece na watina. Ko Osama kei Amal e rau veisivi tiko ena 30 na yabaki ka vakawatitaki Amal o Osama ena yabaki 2000 ni sa qai yabaki 15 voli o Amal.
A vakatabataba mai ki liu o Amal ka kailavaka ena vosa vaka-Arapea: Kua, kua, kua ni cakava qo. E rau dui taura e yadua na i kalawa na dauvala ni SEAL Team Six me rau levei Amal ka me vanai Osama bin Laden. E calati koya ni lade vakasauri ki na dua na tai ni davodavo.
A biligi Amal mai ki liu o Osama ka kailavaka ena vosa Vakaarapea o Amal: Sega, sega, sega ni okoya.. A via viribai vei Osama o Amal, mani calati Osama na i karua ni sicini ka lau ki yavai Amal.
Rau raica vinaka sara tu ga na dauvana ni SEAL nona sa coka ki na dua na tai ni loga o Osama bin Laden me via tara na nona dakai na AK-74 ka kena mataqali na AKSU.
Ena loma ga ni dua na sekodi ka tarava sa cariba vata nodrau dui dakai na dauvana ni SEAL, e dua e lau ki na sui raba e loma donu ni serene ka talaca mai ki tuba na nona uto, na kena i karua e lau e nona mona.
Na vanua e rua e lau kina na nodrau dui gasau na dauvana ni Razor 2 sa sega tale ni qai dua na tamata e vuravura e rawa ni bula rawa mai kina.
Dina ni ra saqata vakaukauwa e lewe vuqa na daunipolitiki kei ira na dauvalataka na dodonu ni tamata yadua (human rights) na vakamatei nei Osama bin Laden, ena nodra kaya ni a dodonu ga me vesu ka veilewaitaki, ia vei ira na lewe 40 na lewe ni SEAL Team Six ka ra a talai ena operation oya, e sega ni nodra bisinisi mera via kila se cava era kaya ko ira oya.
E dua ga nodra bisinisi ena bogi oya, sa i koya me ra vakayacora na ivakaro ni Peresitedi kei Amerika vaka a vakadewataka o Admiral Bil McRaven, na iliuliu levu ni Joint Special Operations Command vei ira na lewe ni SEALS ni vo ga e dua na auwa me ra biuti Afghanistan me ra toso ki Pakistan.
E lima ga na vosa ni i vakaro oya: Dou vakamatei Osama bin Laden. Ko irau na lewe rua ka rau a curuma na rumu nei Osama ena mataka caca oya, sa sivia e dua na drau na levu ni operations vakaoya erau sa qarava oti ena veiyasai vuravura ka rau kila vinaka na ka e rau cakava tiko.
O Osama e sega ni vulagi saravanua, sega ni dauteitei se daunibisinisi me sega kina ni rerevaki. O Osama e tamata rerevaki duadua e vuravura e na loma ni tini vakacaca na yabaki ena nona vakaitavitaki koya kei na nona ilawalawa na Al Qaeda ena nodra vakamatei e udolu vakaudolu na lewenivanua sega na nodra cala. E tamata vuku ka kenadau ena i yaragi rerevaki ni veivakamatei.
Ena gauna a cokava kina o Osama bin Laden na nona dakai ena mataka caca oya, sa kena i balebale ni sa nakita me ia na veivakamatei. Ia vei rau na lewe ni SEAL mai na Razor 2, sa sega ni dua tale na gauna me rau vakasama se vakatulewa ni rau rau tabaka vata ga na i vakasaribariba ni nodrau dakai..
E taura e tini na yabaki nona vakasasataki na bici qase ni Saudi Arabia.
Era vakayanaka na yamata vuni kei na dauvala ni Amerika na veikoro lelevu e vuravura, era curuma na veikau loa ka cabeta na veiulunivanua ena nona vakasaqarai.
Ia, ena mataka caca ni siga oya e rau sa qai mai sota na bici qase kei na kenai ula, ni sa mai saumi vei Osama bin Laden na i sau ni nodra mate e udolu vakaudolu na lewei Amerika.
Sa mai vakayacori kina na yalayala nei Peresitedi George Bush ena Bose Lawa mai Washington e nai ka 11 ni Sepiteba 2001 ka vakaoqo ne:
Au sa vakatauca na lewa me vakasasataki na keda meca. Ke tiko e maliwa lala se mai bulu, eda na tagavi koya. Eda kila ni tiko voli e loma ni veiqara vatu, ia eda na lai vakawaqa buka e mata ni qara ka taviraki koya mai ki tuba. Eda na sega ni laiva me dro bula.
Ni sa waqawaqa na buka ni bomu lelevu nei Amerika ena veiqaravatu mai Tora Bora ena Noveba 2001 ki na Maji 2002, sa mai yali tawa macala tu yani o Osama bin Laden ena loma ni walu vakacaca na yabaki.
Sa kunei koya o Amerika ka sa lewa me sa rauta na dro kei na vuni ka me sa sogo nai latilati. Sa mai davo galu koto e nona rumu o Osama.
Ena gauna eratou sa curuma tiko kina na tabavale ecake nei Osama na lewe ni Razor 1, sa ro ena dela ni vale ni vulagi na Razor 2 ka ratou curuma talega na kena veirumu.
Na i walewale vata ga eratou a cakava na lewe ni Razor 1 eratou muria talega na lewe ni Razor 2.
Oti e 5 na miniti na nodra curuma na vale e rua na lewe ni SEALS, sa ro talega yani na Command Bird, aya na i katolu ni elikoputa ka kena mataqali na Chinook, ka a vodo tiko yani kina o Scott Kerry na nodra i liuliu na SEALS Team Six.
Sa liutaka sara ga okoya na kena vakacabotetaki na bai simede levu mai liu kei na lalaga simede ka viribaita na vale nei Osama bin Laden.
Sa voroki na vakadigagalu ni lima na miniti sa oti, ena rorogo ni kacabote ni gasaukuro kei na dainimati. Kevaka era a sega tiko ni kila na lewei Abbotabad ni ra tiko e so na vulagi ena kedra maliwa ena mataka caca oya, oqo era sa kila ni sa sakure na tauni ka lako vata kei na kena rogo levu.
Eratou sa tomani Scott nona lewe tini kei iratou na lewe ni Razor 2 me sa curumi na i matai ni tabavale ni vale levu nei Osama.
Sa tavaki ira tu mai kea o Arshad Khan, e dua vei rau na yadra, ia na dede ni nona vakavakarau e bera ga, ni ratou sa rui totolo sivia na lewe ni SEALS.
E qai laurai e muri ni davoca toka nona dakai ka ka ni rarawa dina ni a sega ni vakayagataka rawa.
E cabe ki na tabarua o Scott ka sa vagalalataki oti ka sa mani gole cake sara ki na taba tolu.
E raici Amal ni dabe toka ena dua na yasa ni vale kei na nona mavoa ka sa yadravi tu mai vei rau e rua na lewe ni SEALS.
E lai tucake o Scott ena yasa ni loga ka raica sobu na tagane balavu ka davo no kina, sa yali toka e dua na yasa ni kesuna ena gasau ka lau e yadrena. E ratou lewe va na SEALS e ratou yadravi koya tiko.
A keveti o Osama bin Laden ka vakadavori ena fuloa, tauri na kena i taba ka kacivi na lewe ni SEALs balavu duadua me davo e yasai Osama, vakarau vata na kedrau balavu ni ono na fiti lima na idi ka vakadinadinataki ni sa i koya dina oya o Osama
A tauri e vica vata na itaba ka tauri talega na nona DNA, a vakaraica talega o Scott na dakai kilai levu e dau roqota voli o Osama na AK-74 ka kena mataqali na AKSU. E tawa tiko eloma na kena gasau.
A soli vei Scott Kerr na walesi me vosa vei Admiral Bill McRaven na iliuliu levu ni Joint Special ,Operation Command ka toka mai Jallalabad, Afghanistan.
E kila vinaka tu o Scott ni sega ni vakarorogo duadua tiko ga o McRaven, ia e vakarorogo sara tale tiko ga mai o Peresitedi Barak Obama ena White House kei iratou nona vakailesilesi lelevu. Na walesi nei McRaven e semati taumada vei Leon Panetta nai liuliu levu ni CIA ka qai semati sara vei iratou ena White House. E vaka ga oqo na itukutuku lekaleka nei Scott: Apache okay (sega ni dua na lewe ni SEALs e vakaleqai). E tinia ena itukutuku eratou waraka dede tiko mai tai kadua: Geronimo, Echo. KIA o koya na meca (Echo) naba dua o Geronimo, sa mate ena ivalu; KIA (kill in action).
Ena gauna vata oqori, sa vakalutulutu kina na Razor 1 mai dela ni vale ki dela ni qele e lomanibai, ia a mani tau na buina e na dua na yasa ni bai simede ka voca kina na elikoputa ena nodra sa kasere ka duitautau na kena gacagaca.
Era a rogoca kece na lewe ni SEALs na rorogo ni voca oya ka ra cicim mai ki tuba mera raica. Eratou sa raica taletiko ga mai e na domobula levu ko iratou mai na White House.
E sega ni dua e mate ena voca oya, a solia nona ivakaro o Scott me maroroi na veigacagaca e rawa ni luvati; sa ciqiri e loma ni elikoputa na gasaukuro, a kacabote kina ka qai vo gae dua na tiki ni na buina ka tau vakayawa.
Na kena oya era qai sosova na idinia ni veimatanitu ena sigalevu ni siga oya , wili kina o Jaina kei Rusia ena nodra tovolea me ra lavetaka na kena droini.
A dodonu me tini ga na miniti na kena qaravi na operation ni nona vakamatei o Osama bin Laden, ia e taura e 38 na miniti na qaravi ni voca ni Razor 1 kei na kena sagai me vagalalataki ni bera ni vakacabotetaki.
Era kidacala na lewei Abbottabad ni sa tubu ki lagi na yameyame kei na kubou loaloa ni waiwai.
Ni ra veitaucici na lewenivanua me ra lai raica se cava, era kidroa ni sa vaka tu e dua na buca ni ivalu na lomanibai levu oya.
Oqo e sa qai imatai talega ni gauna me ra raica kina na lomanibai levu oya kei na kena vale vakaturaga. Era sa qai kidroa cake vakalevu ni ra raici ira na marama kei ira na gone ni ra vakadaberi toka e na dua na tutu ni vale.
Ia, era sa yali na kai Amerika. Sa oti e dua na auwa era sa qai kila na lewei Abbottabad na ka e yaco ni ra sa raica na Peresitedi ni matanitu levu o Amerika ni sa basika ena nodra retio yaloyalo ka sa vakamacalataka tiko kina vei ira na lewei Amerika na kaba vakaivalu a yaco mai Pakistan e na mataka caca oya.
Era kidroa na iwase levu ni lewei Abbotabad ni ra sa qai kila ni a tawana tiko na vale levu oya o Osama bin Laden.
Era sa vakamatea na kai Amerika ka ra sa kauta na yagona kei na vica na yadra era sa kau vakavesu.
A vukataki ki Jallalabad, Afghanistan o Osama bin Laden ki matai Admiral Bill McRaven, tauri tale e so kena itaba kei na nona DNA ni bera ni vakavodoki ena dua tale na elikoputa ka vukataki ki na dela ni manua levu ni usa waqavuka ni vala, na USS Carl Vinson e na wasawasa na Indian Ocean.
Sa wawa mai kea e dua na turaga ni Amerika loaloa ka bete ni Lotu Islam me vakayacora na veibulu vaka-Islam vei Osama bin Laden ni bera ni talaci ki loma ni sauloa.
Sa mate o Osama bin Laden, ia sa bula tiko ga na Al Qaeda ena veiliutaki ni turaga rerevaki o Ayman al Zawahiri. E sega ni macala se na yacova tale na kena rerevaki me vaka ni a liutaka tiko o Osama se sega, ia, oya sa na qai tukuna ga o gauna. Ena gauna oqo e sega sara tu ga ni kilai se vuni tiko evei o Al Zawahiri.
Sa cava talega eke noda italanoa me vaka au a kauti kemuni kina ki na vale e rua na Twin Towers, ki loma ni Al Qaeda, ki loma ni White House, na veiqaravatu na Tora Bora ka da lai cava sara toka ki Abbotabad e Pakistan.
Eda a curuma na veiqaravi ni Special Forces wararasa e rua na Delta kei na SEALs Team Six kei na i walewale ni kena nodrau operations, me saumi kina vei Osama na mosi ni nona i valavala.
Au sa kerea kina na nomuni veivakadonui meu sa suka lesu ki na noqu veiyatu yanuyanu ena i dromudromu ni siga, meu lai waraka toka mai kina na kena lamata tale mai na Al-Qaeda. Au leqataka tiko de na lai basika mai o Ayman al Zawahiri ena dua vei rau na yanuyanu tauvu, o Kadavu se ko Nairai.
Sa dri yani.


text:
E sebera ni dua na veivakatoroicaketaki ena gaunisala era sa tiko rawa e bau vakayacori ena loma ni 10 kina 15 na yabaki sa oti.
Oqori na nona nanuma na i liuliu ni tabana ni gaunisala na Fiji Roads Authority o Mike Rudge.
Tukuna ni sa levu na gaunisala e sega tu ni vakacokotaki vakavinaka.
E levu talega na gauna esa sega tu ni caka vakavinaka.
Vakaraitaka ni na dua na veiqaravi levu ena vakayacori ena kena gadrevi mena vakavinakataki na gaunisala kece e Viti.
E nanuma o Rudge ni gauna oqo e dodonu mena laurai talega vakavinaka na kena dau ta na gaunisala baleta e dau levu na gauna e dau sega ni vakasamataki vakavinaka kei na vanua e dau drodrova yani na wai.
Ena veitoloni sala e suva me yaco sara ki Nausori, eda vakadinadinataka na ca ni gaunisala ena kena sa levu na qara ni lovo era sa bini tu e gaunisala, ka ra vakatikitiki ga na lori kei na basi me kakua ni ca na lori ena vuku ni vakaloloma ni gaunisala ena noda vanua ka vu vakalevu tiko mai e na draki suasua eda donumaka tiko.
Ena gauna oqo e sa tomani tale tikoga na vakavinakataki ni gaunisala mai na Vualiku ena gaunisala vaka e Bua, ka ra gadreva tu mai vakadede me vakadrodroi yani kina na gaunisala vinaka me veivuke vei ira na lewenivanua era vakaitikotiko ena veivanua oqori.


text:
E VAKARAITAKA na marama ni Draubuta, Tailevu e volitaki ivi tiko ena siga Vukelulu sa oti, ena yasa ni baqe na BSP e Samabula ni sa rui vakadomobula ka rerevaki na veika e raica ena nodratou curubotea na daubutako na baqe oqo.
E coqa vakadua, vakarua, e na kena i katolu, sa ratou lade mai tuba e lewe lima.
E lewe va e sobu mai muri ka dua e sobu mai nai dabedabe i liu.
Keu a dabe toka beka ga i kea, au kila e na coqai au sara ga na lori ya.
Ke calati au, ena dua beka vei iratou ena cakava vei au e dua na ka.
Sa vakadomobula sara ga, e kaya o Anaseini Bakenai.
Tukuna talega e dua e vakaitikotiko e Samabula ni vaka saraga na sara i yaloyalo yavala na veika e ratou raica ena siga e vakayacori kina na butako vakaoqo.
E ra sa yadrayadravaki na Tabacakacaka ni Ovisa kena sagai me ratou na tobo na lewe lima na dau butako oqo.
E lako vata talega na nodra sa yadrayadravaki na ovisa oqo kei na nodratou dro tiko mai valeniveivesu o ratou na lewe lima na gonetagane erataou beitaki ena cala ni butako kei na valavala kaukauwa kei na veivakamatei.
Eratou sa tobo e lewe va ena siga Vakaraubuka, ka se vo tikoga e dua o Isoa Waqa.
Esa tobo talega o Isoa Waqa ena mataka lailai ni siga Tusiti ni oti e dua na macawa na nodratou dro mai na i lawalawa oqo.
Vakaraitaka tiko ena tabana ni tukutuku o Turaganiovisa Rusiate Tudravu ni ratou sa vaqaqa tiko na Tabacakacaka ni Ovisa na veivuke kei na veikilai e sa tiko ena vuku ni nodratou a dro mai na lewe lima oqo ena macawa rua sa oti.
Vakadeitaka talega mai na gusunivosa ni tabana ni valeniveivesu ni sa tauyavutaki e dua na timi ena kena vaqaqai talega o ira na ovisa ni valeniveivesu e rawa rawa ni veikilaitaka na nodratou dro mai ki tuba na lewe lima oqo mai na Naboro Medium Prison.
E kuruseta na noda Viti na i talanoa ni nodratou a dro mai na lewe lima oqo ka tautauvata kece na cala e ratou a beitaki kina ena vuku ni nodratou totogitaki e valeniveivesu, oya na butako kei na valavala kaukauwa.
E a butakoci na baqe e Samabula, e dua na vuvale mai Tamavua, e dua na vuniwai, kei na tabana ni bisinisi era vakasaurarataki mai vei iratou na daubutako oqo.
Esa qai vakadeitaki talega mai ena Tabacakacaka ni Ovisa ena siga Tusiti ni ratou sa curu tiko ena valenibula levu e Suva na lewe va eratou a vesu mai ena Vakaraubuka sa oti. E namaki me ratou na bula vinaka mai, me ratou qai vakatarogi ni bera ni na qai tomani tale tiko na veivaqaqai.
E a vakaraitaka tiko ena niusiveva na Fiji Times e dua vei iratou na tamani gone ka ratou dro mai qo ni sega ni tadra ni na laki muria na i lawalawa cala na luvena tagane.
E kaya o Isoa Kubunalagi, yabaki 56, na tamai Tevita Sugu ni gauna e gone lailai kina o Sugu e dau muria na vosa, ia, e qai laki sega ni vakaotia na nona vuli ena Fomu Lima.
E vakaraitaka tiko o tamana ni sega ni tadra ni na laki vesuki tu na nona bula na luvena ena bula ni basu lawa kei na veimurimuri.
E na macawa oqo e sa vesu tale e dua na taci Sugu o Isoa Kubunalagi ena nona vukei tuakana tiko ena nona laki maroroi ratou tiko na kaivesu eratou a dro yani Naboro.
Kuria ka kaya o Tudravu ni sa vesu tale mai e so tale na lewenivanua era se beitaki tiko ena nodra vukei iratou na i lawalawa eratou dro mai oqo.
Esa vesu o nona yaca o Kubunalagi kei Ifereimi Sauqesa ena nodrau beitaki ni rau veivuke tiko ena nodratou taqomaki ka vukei na kaivesu oqo.
Ena veivuvale kece, eda na besetaka kece na i tubutubu me ra na gole ki valeniveivesu se mera yalowai ka tawayaga o ira na luveda.
Eda dau vakanuinui kece ni ra na bula kaukauwa ka qaqa, ka yalomatua ena nodra dela ni gauna.
E da na tukuna kecega ni ra gone vinaka o ira na luveda baleta ni ra luveda, era ka talei ena noda loma ni vale.
E ka bibi na noda dau vukei ka lomani ira vinaka na luveda ena i susu e vinakata ka rokovi kina na Kalou. Me da dau vosa ni veivakalougatataki ira na luveda.
Me da dau tukuna vei ira na vosa ni vuku kei na vosa ni veivakatataki cake. Me kua na vosa ni veitabaki sobu. Ko na raica ni ra na gone duatani na luvemu.


text:
E vola na serekali oqo o Apisalome Colanailagovesi mai Deuba.
Na Vola Yaca e Serua/ Namosi 2012.
1. Kuruseti Viti na i rogorogo ni vola yaca levu
Na vola yaca ni veidigidigi ena mona livaliva me kena i sevu
Wasewase e Loma, Tokalau kei na Ra
Ki na Vualiku me ra laki qaravi talega.
2. Siga Tabu na ika 8 ni Jiulai au nanuma lesu
Ni keimami vakavodo vakavodo tu mai Turaki ena siga levu
Sa mua ko Serua kei Namosi ni neimami lesilesi
Se o Korolevu kei Nabukebuke na i cavuti vakamareqeti.
3. Ro Matanitobua House me keimami tadu yani
Keimami matasarasara e loma ni vale lagilagi
Ra veitavaki na vakailesilesi vakamatanitu kei na yasana
Veiliutaki ni P.A Serua/ Namosi e vauci ira vata.
4. Doladola na turaga na P. A ena nodra veikidavaki
Tataunaki vakabibi na neimami veiqaravi
Vakadeitaki talega na veitokoni mai na veitabacakacaka
Me qaravi na i tavi ena kena i vakatagedegede e cake sara.
5. Navua Hotel e na yasa ni Dredge na i cili ni goneyalewa
Ena bati ni Navua River ka ra vakatawana e 4 na villa
Club Coral Coast ena Pacific Harbour mai cake
Sai koya oqori na nodra i cili na gonetagane.
6. Ka 9 ni siga m sa tekivu na veiqaravi
Lele ya 3 dua na timi me keimami sa veisavuyaki
Ono na timi ki Namosi ka ono ki Serua
E tolu tale na timi ena veivanua vakavolivoliti Navua.
7. Ena veikoro kei na veitikotiko keimami curuma
E veivakauqeti na nodra kauwai na lewenivanua
Cabo na i sevusevu ka qaravi na wainivanua
Na i vakasigalevu li- ulla. Eda sa bula!
8. Meu talanoataka mada na neitou lako ki Serua yanuyanu
Ki Korolevu na nodra i tikotiko na Turaga na Vunivalu
Ratu Ravuama kei Vili Cama e rau veitomani voli
Ra qai vagalalataki Bulou Akisi mai ena 10 ena tini ena bogi.
9. Eso vei keimami era veiqaravi ena veikoro e Serua
Eso tale era tiko ga ena yasayasa vaka Navua
Ena veitikotiko lalai kei na veivanua ni cakacaka
Ni da vakamuri sala sobu tu ki Pacifc Harbour.
10. Na veiqaravi e Namosi meu tukuna mada
Mai Wainadoi, Nabukavesi me yaco ki na veidelana,
Wainiyavu, kei Wainilotulevu keimami taubaletaka
Moce bogi dua ka siro mai ena siga ka tarava.
11. Neimami veiqaravi ena EVR mei vakayatuyatutaka
Sega ni vakamelei rawa ena kena daumaka
Provincial Development Office na valenivolavola ni Yasana.
Veitokoni mai na matanitu kei na kena veitabacakacaka.
12. Neimami vakamuduo levu kei na vakavinavinaka
Na turaga na P. A kei rau na Roko Tui ni Yasama
Roko Veivuke Transport Officer se ko Vili Cama
Me nomudou kece na drauva na bula kalougata.
13. Roro mai na gauna me keimami sa na lesu yani
Ki Suva se ki na dua tale na buca ni veiqaravi
Ke a sega walega - me sega na nomuni veitokoni
Dravusakulukulu ni da yacova na i wiliwili oqori.
14. Moce Serua- Moce Namosi
Isa keu a vuki baleca se sakasaka meu vosoti
Ena neimami mai veiqaravi ena nomuni vanu domoni
Moce Serua- Moce Namosi.


text:
ESA mai digitaki e rau lewe rua na cauravou ni Nadroga ka rau qito tiko e na vakatagedegede ni yabaki 20 me rau na laki lewena na timi ni Clermont Rugby Union Academy mai Varanise e na loma ni vula qo.
Na nodrau mai gole a rua qo e tiki tikoga ni nodrau veidinadinati na unioni ni rakavi e Nadroga kei na unioni mai Varanise na Clermont, ka sa na rau na biubiu tiko na cauravou e rua qo e na i ka 15 ni Okotova ka me rawa ni rau laki laveta cake tale na vakatagedegede kei na kila ni nodrau qito e na nodrau na laki konataraki qo ki vanuatani.
E sa na gole tale tikoga na dauniveivakatavulici ki Varanise ka me na laki macawa rua kei na lima na dauqito ena timi levu ni Nadroga me na laki qito e na kalavo ni rakavi mai Niu Siladi.
E na qai macala tiko na yacadratou na dauqito qo kei na dauniveivakatavulici e na gauna e ratou sa na laki tiko e na nodratou dui kalavo ni rakavi ka nanumi me ratou na laki lewena.
Na veiwekani qo e vakavuna kina me veivuke na nodra vakarautaki na gone ni Nadroga kina dua na vanua e taucoko sara na kena vakaraitaki e dua e na qito rakavi.
E a bau muria vata talega o Napolioni Nalaga na gaunisala e ratou sa na gole tiko kina na cauravou ka ra sa digitaki qo me vaka sa dolava tu na unioni na Clermont vei Nadroga e na veigauna.
Ia, qo e se qai karua ni yabaki na kena vakamuri na parokaramu qo ka na rawa ni tosoi tale me rua tale na yabaki.
Na nodrau gole qo e rua na yabaki 20 e se qai kena i matai ni gauna. Ni da raica na sasaga e cakava qo na timi ni Nadroga e sega walega ni qai mai cava e na kena rawati na bilo cecere ni rakavi e na noda vanua, e tiko tale na i sema mai valagi e na kena vakatoroicaketaki ga na qito rakavi vei ira na timi ni Nadroga.


text:
ENA so na gauna e dau dredre dina na noda gadreva me da na kauta na noda i yaya vakamisini me laki vakavinataki ena so na kabani e tauni ka sa rui dau sivia na i lavo e lavaki kevaka e gadrevi me sere na noda i yaya vakamisini.
Ia, na loma ni vanua o Wainimala e ra sega ni leqa, ni sa tiko e dua na vuniwai ni sere idini ka kena dau sara e na sere i koti ni co, misini ni savasava, i pamu ni wai, i varo kei na vuqa tale na i yaya vakalivaliva kei na misini eso,
Ko Kaveni Nacolaicacabe yabaki 50 mai na koro ko Botenaulu e tiko vinaka sara ga e na sere i koti ni co ka ra sa dau mai sikovi koya na lewenivanua ena loma ni vanua na Wainimala ena nodra gadreva me bau sere na nodra i koti e na vuku ni kena sa leqa tiko.
E vakaraitaka ko Kaveni ni a vulica mai na Nadave na sere i idini.
Au a vuli mai Nadave e na yabaki 1989 kina 1990, e kaya o Kaveni.
E vakaraitaka o Kaveni ni vulica mai na Nadave na sere i dini, sema kaukamea ka bau oka talega kina na sema kaukamea e na kasi.
Ni oti na nona vuli mai Nadave ka mani dewa mai ki Fiji National Training Council (FNTC) e Nasinu ka sa Fiji National University tiko ena gauna qo ka mai dabeca na nona veitarogi ka rawata kina na nona sitivikiti.
Na gauna sa oti kina na noqu veitarogi, sa tiko na noqu nanuma meu sa vaqara kabani meu cakacaka kina, e kaya o Kaveni.
A vakasalataki au e dua na turaga ni Ra meu mai vakayagataka ga e nakoro na noqu kila ni sere i dini ka me rawa niu lewai au ga, e kaya.
Sa mani gole ga ko Kaveni e na nona vakasaqara kabani me rawa ni bau laki vakayagataka kina na kila e a vulica mai Nadave.
A mani laki cakacaka sara o Kaveni e na kabani ni caka buli basi nei Lala (Lal Coachwork) e Walu. E vakaraitaka ko Kaveni ni rua ga na siga na nona cakacaka e sa mani bese na cakacaka e na vuku ni dua na duidui lailai e na nona vanua ni cakacaka.
Ni oti ga na nona cakacaka mai vei Lala e na rua na siga ka sa biubiu ko Kaveni ki na nona koro me laki tiko kina ka mani mai donuya e dua na kabani ni varo kau ka laki cakacaka sara kina oya e Waitabu.
Au sa dau noqu cakacaka saraga e kea meu sereka na idini ni varo kau ka savata, kau cakacak tiko e kea me rua na yabaki, e kaya.
Na nona lesu tale ki nona koro ko Kaveni e a laki tomana tiko na nona teitei kei na sere idini mai kea.
Era gole mai Sawanikula, Nasauvere, Nasava, Korovou e na nodra dau kauta mai na nodra i koti ni co ka sa sega ni tu ni cakacaka meu dau qai mai sereka.
So na gauna au sau kana ga ka so na gauna au sau kateni ni bia, e kaya.
E na yabaki 2004 e sa qai mai vakadeitaka kina o Kaveni sa na saumi vinaka na nona cakacaka vakasere i dini, ka lavaka me $30 dua na idini me sereka.
Ia, ena so na gauna esa dau lavaka ga o Kaveni me dau lai tei na nona i teitei mai vei koya e vinakata me sere na nona i koti se i varo e na vuku ni bula e na koro ka sega soti ni rawa lavo me vaka e na koro levu.


text:
NA i matai ni elikoputa (Stealth Hawk) a vakatokayacataki me Razor 1 ka ratou vodo tiko kina e tini na lewe ni SEAL Team Six ka sai iratou na dauvana ka kenadau ena vakacabotetaki dainimati kei na gasaukuro.
E nodratou itavi me ratou na talaraka na lalaga vavaku kei na katuba kaukamea ka me ratou tu vakarau talega me ratou vakacabotetaka na delavuvu kevaka e e laurai ni dredre na curu ena katuba mai cake.
Ko iratou na lewe tini oya sa nodratou i tavi me ratou vakarusa na tamata kei na veika kecega e via vakalatilati ki na kaba vakaivalu ena bogi oya. Sa nodratou itavi talega me ratou cara sala vei iratou na i karua ni wasewase, ka ratou tiko ena ikarua ni Stealth Hawks, ka vakayacani tiko me Razor 2.
Eratou lewe tini talega eratou tiko ena Razor 2, oka kina e rua na dauvana sega ni rogo (snipers) ka rau a vanai iratou mada na lewe tolu na kai Somalia ena gauna e vesu kina na waqa ni Amerika na Maersk Alabama, ena wasawasa na Indian Ocean me vaka eda a sa wilika oti kena i talanoa.
Dina ni vakamuai kece tiko na i tosotoso ni kaba vakaivalu ena bogi oya ki na nona tauri bula se mate na takete, sa i tavi kece sara talega ni dauvana me ra yadrava matua ka qarauna me kakua sara ni dua na meca tauri dakai vakamisini me lako cake ki dela ni vale me saga me vana e dua vei iratou na elikoputa.
E sega ni vinakata o Amerika me lutu ki ligadra nona meca e dua vei ira nona elikoputa, baleta na veika verevereya era vunitaki koto kina.
Ena i tuvatuva a navuci yani, sa lewai ni gauna ga e sa kele kina na Razor 1 ena dela ni vale mai cake, sa nodratou i tavi na lewe tini me ratou vagalalataka na veirumu yadua mai cake ki ra.
Na gauna oqori ena vakanawanawa toka kina e cake na Razor 2 me ratou taqomaki iratou na lewe ni Razor 1. Oti oya sa na toso na Razor 2 me lai kele e dela ni bure ni vulagi ka toka e yasa ni vale levu, me ratou vakalala na loma ni vale, ratou vakacabotetaka na matamata levu, ratou curuma na veirumu ka wasei ira na vakaiyaragi mai vei ira na lewe ni veimatavuvale.
Sa cakacakataki oti ni rau na kele yani na elikoputa lelevu na Chinooks MH-47 ni oti e 5 na miniti mai na gauna era sa sobu kina na lewe ni Stealth Hawks e rua, e dua vei rau na elikoputa lelevu oya e vodo tiko yani kina o Scott Kerr, na i liuliu ni SEAL Team Six.
Sa na kele na i matai ni Chinook e lomanibai ka me sa na vakatulewataka o Scott na cakacaka levu ni nona vakasaqarai o Osama bin Laden. Na i karua ni Chinook, sa na nawa toka ecake, e vakadaberi toka kina e tolu na dakai vakamisini, e dua mai muri ka yadua e baba ni elikoputa ruarua, ka nona i tavi me yadrava me kakua ni dua na mataivalu mai tuba me sasaga yani ki lomanibai nei Osama ena gauna era sa qarava tiko kina na operation na lewe ni SEALTeam Six.
E rua tale na elikoputa lelevu na Chinook MH-47 e rau na muri rau tiko ka rau na sega ni takoso ki Pakistan. E dua vei rau ka vakayacani me ko Flashlight 1, e vakasinaiti ena taqe ni waiwai kei na kena paipo palasitika. Na kena oya e rau na mai tawa waiwai kina na Razor 1 kei na Razor 2 (Stealth Hawks) ena dua na bati ni uciwai e na i yala ni vanua o Afghanistan ena gauna sa na qaravi oti mai kina na Operation Neptune mai Chottabad, Pakistan.
Na i karua ni elikoputa levu na Chinook MH-47, eratou tiko kina e tini tale na lewe ni SEAL Team Six, era vakaiyaragi ena dakai vakamisini kei na kena e vanataka na rokete, ka nodratou i tavi me ratou taqomaka na Razor 1, Razor 2 (Stealth Hawks) kei na Flaslight 1 (Chinook MH-47) ena gauna ni vakatawa waiwai.
Ena kedra maliwa na lewe 40 ka ra a talai me laki tauri Osama bin Laden mai, e rau curu tale tiko ga e lewe rua ka rau a sega ni bau vuli vakaivalu se me rau tauri yaragi.
A kena i matai e dua na vakailesilesi ni CIA, e kai Amerika ka tikitiki Pakisitani; e nona i tavi me lai vakadewavosa ena kedra maliwa na lewe ni SEAL kei ira na kai Pakistan ka vakakina nona na vakataroga nodra isema na lewe ni vuvale levu oya vei Osama bin Laden.
Na kena i karua, sai Karo, na koli vuku ka kena mesamesa me boica na veimataqali yaragi vakacabotetaki. E vakamatailoilo o Karo me taqomaka na matana mai na gaga ni kasi kei na i yaragi kacabote, ia, e vakaiyaragitaki tale ga me kidava na meca e yasana ka kaburaka mai yagona na biau livaliva me ra vakaleqai kina na meca.
Ena mataka talega ni Siga Tabu oya na i matai ni Epereli,2011, sa tokatu yani kina ki na White House, o Brigadier General Marshall Webb, na ivukevuke ni iliuliu ni Joint Security Operatrion Command(JSOC) kei iratou na kenadau ni veimisini (technicians) ni SEAL Team Six. Eratou a saini e katuba ka ratou kau ki na tabavale e loma ni qele ka toka kina na tabana ni vakauitukutuku ki na veiyasai vuravura. Ekeya, era a semata kina na daunimisini na veitaratara ki na operation centre ni JOSC ka toka mai Begram, Afghanistan me vaka e tiko mai kina na i liuliu levu ni JSOC, o Admiral Jim McRaven.
Eratou semata sara talega na veitaratara ki na valenivolavola levu ni Veitaqomaki, na National Military Command Centre ena Pentagon, Washington DC. Sa vakadaberi talega e dua na video screen vakaitamera ena rumu ni bose ni Peresitedi ka semati ki na valenivolavola liu ni CIA mai Potomac, ena yasana o Virginia.Ena nona veitaratara o Brigadier Webb vei nona iliuliu (Admiral McRaven) mai Afghanistan, a vakaraitaka kina, ni Peresitedi ni matanitu o Amerika e qito golf tiko ena gauna oya ka na qai lesu tale mai ki na White House ena 2 na kaloko, aya ni vo ga e 30 na miniti me ratou talai na lewe ni SEAL Team Six.
E na 2 donu na kaloko sa tokatu lesu mai ki na White House o Peresitedi Barak Obama ka sa gauna me vakasigalevu kina. Ni se vakasigalevu tiko ga, sa vakaraitaki vua ni ratou sa yaco mai na i vukevuke ni Peresitedi, o Joe Biden, na Sekeriteri ni Veitaqomaki o Gates, na Sekeriteri ni Vanua, o Mrs. Hilary Clinton kei na jeameni ni Joint Chiefs of Staff, o Admiral Mullen.
Sa talai e dua na kenadau ni misini ni SEAL Team Six me lai toka vata kei Leon Panetta, na i liuliu levu ni CIA me rau vagolea ki na White House na iyaloyalo e tabaka tiko mai na waqavuka lala vakamisini na Sentinel ka vukaca tiko na maliwalala kei Chottabad, Pakistan ka sa vakadodorairaitaka sobu tiko na vale levu e vuni tiko kina o Osama bin Laden.
Ena gauna sa viritaki mai kina ki Amerika na iyaloyalo ni ka e yaco tiko mai Chottabad, sa na itavi ni SEAL ka toka vata kei na iliuliu ni CIA mai Virginia me vakamacalataka na matailalai ni veika e yaco tiko ka san a qai vakadewataka sara yani o Leon Panetta vei iratou na sarasara tiko e na rumu ni bose ni Peresitedi e na White House.
Ena veimama ni ciwa donu ena bogi ni Siga Tabu na imatai ni Epereli, 2011, sa vakatakata kedrau idini na Flashlight 1 kei na Flashlight 2, sa tarava sara o rau na Command Bird ka vodo tiko kina o Scott Kerry na i liuliu levu ni Seal Team Six ka vakakina na Gun Platform, na kena ka vakaiyaragi ena dakai lelevu vakamisini e yasana kece. Ko iratou na va na elikoputa lelevu oya eratou kena mataqali na Chinook MH-47.
Era sa toso na lewe ni Razor 1 kei na Razor 2 me ratou lai dreta mai ki tuba na Stealth Hawks e rua ka rau dadavo no ena hangar. Sa dua na gauna vakaciriloloma, ni ra sa veitalatala na kaiwaqa ni Ghost Hawks, ko ira ka a nanumi taumada me ra kauta na ilakolako ni nona lai vakamatei o Osama bin Laden, kei iratou na kaimua ni Stealth Hawks, ko iratou sa soli vei iratou na itavi dokai oya. Ena tini donu na kaloko ena bogi mai Afghanistan ka 2 na kaloko ena yakavi siga mai Washington, erau sa nawa ki macawa na Razor 1 kei na Razor 2, tarava na Command Bird kei na Gun Platform, ka rau muri yani na Flashlight 1 kei na Flashlight 2.
Na ka vakadomobula ni ratou sa vuka ka tuva ena duabulu na laini e ono na elikoputa lelevu, e boko kedratou cina ka ratou sega ni lairai rawa ena bogi buto.
Na Razor 1 ka liu tiko sa matadratou na lima na elikoputa e muri ka solia mai na matanifika kece ena veivanua sa toso kina na ilakolako.
Eratou vuka toka ga e ra, sirova na veiqakilo ka cabeta na veiulunivanua; kevaka mada ga e so na lewei Afghanistan era sa via moce toka, sa qai vakamoceri ira ga vakavinaka na rogo malumu ni nodrau vakasolokakana na Stealth Hawks e rua, na Razor 1 kei na Razor 2.
Ia era na yavala tale vakalailai ena rorogo ni Chinooks ka ratou muri toka ena ono na maile ki muri ka ni via rogo levu no kedratou idini.
Ni vakarau takosovi na iyala ni matanitu e rua, e rau sa vakalutulutu ko irau na Flashlight 1 kei na Flashlight 2 ena nodrau ro ena dua na bati ni uciwai, me rau waraka nodrau na mai vakatawa waiwai na Razor 1 kei na Razor 2 ni qaravi oti mai na operation. Sa wawa mai kea e dua na mataivalu ni Amerika me veivuke ena nodra yadravi ka taqomaki.
Ni ratou sa takosova rawa ga na iyala ni vanua ena vualiku na lewe va, sa luvati koya talega vakataki koya mai na kena itutu ena Ceva kei Pakistan na EA-6 Prowler, na waqavuka ka sega ni dua kena pailate se pasidia ka cakacaka ga vakataki koya na kena misini.
Sa sogota kece vakadua okoya na kaukauwa ni radar taucoko e Pakistan, sa vunitaki koya kina kei iratou na va na elikoputa lelevu ni Amerika ka ratou sa curuma yani na matanitu levu o Pakistan.
Vei ira na dauvala ka ra vodo tiko e na Razor 1 kei na Razor 2, era sa tokara nodra matailoilo ni bogi ka semati ki na kedra icegucegu ni oxygen, sa vakarau taucoko na dakai ka vakadaberi kina na laser me kua ni cala e dua na ka era vana.
Era veidrigidrigi na yago ni tamata, na dakai kei na gasaukuro viritaki.
Sa vakacagau na Operation Neptune. Sa tau oti na lewa ni Peresitedi kei Amerika ka lima ga na kena vosa: Dou vakamatei Osama bin Laden!
Ena qai kuri tale yani.


text:
Ai Tukutuku-vinaka sa vola ko Marika
From Wikipedia
- A vosa Vakatautauvata ni daukabukaburaki. Sa vakavulici ira na nona tamata ko Jisu me ra yaga. A vosa vakatautauvata ni sila sa tubu vuni, kei na sore ni musita. Sa kaya ko Jisu me ruru na cava, me maravu talega na wai.
- Sa vakasevi ira na tevoro ko Jisum a ra sa curuma na vuaka. Sa vakabula na yalewa sa turidrabalavu, kei na goneyalewa sa ciba.
- Era sa dauveivakawai Jisu na kai nona. Sa talai ira na nonai apositolo me ra vunau ka vakabulai ira sa tauvi-mate. Sa kaya ko Eroti sai Joni na dauveipapitaiso ko Jisu, a sa kaya eso sa dua na Parofita. A sa rere ko Eroti ni sa vakamatei Joni, era sa lesu tale mai nai apositolo. Sa vakani ira na lewe vuqa ko Jisu, a sa lako e dela ni wai a sa vakabulai ira sa tauvimate.
- Sa vunauci ira na tisaipeli i Jisu ko ira na Farisi ki Jisu. A veika era ca dina kina na tamata. Sa vakabula e dua na goneyalewa ko Jisu, sa vakabula e dua sa didivara, ka kaka.
- Sa vakani ira na lewe vuqa ko Jisu e na kakana laiqai. Sa bureitaka nai vakatakilakila vei ira na Farisi. Sa vakavulici ira na nona tisaipeli me ra qarauni ira mai na nodrai vakavuvuli ca na Farisi kei nai tokani i Eroti. Sa vakabula e dua sa mataboko; Sa tukuni koya. A sa vakatakila nai balebale ni muri koya.
- Sa matalia na yago i Jisu, a sa tukuni Joni vei ira na nona tisaipeli. Sa vakabula e dua tamata ka curumi koya e dua na tevoro. Sa qai tukuna na nona mate, kei na nona tu cake tale, a sa vakavulici ira na nona tisaipeli me ra yalomalumalumu, ka me ra lomani ira kecega era sa lotu.
- Sa vakavulici ira na Farisi ko Jisu me kakua ni biuta na watidra ko ira na tagane. Sa vosavakalougatataki ira na gone lalai. Sa tarogi Jisu e dua na tamata vutuniyau e na ka me bula kina. Sa dredre ni bula ko ira na vutuniyau; ia ena nodra sa muri Jisu nai yau dina. Sa tukuna ko Jisu na nona mate. Sa vakavulici ira na nona tisaipeli me ra yalomalumalumu, sa vakabulai Patimeo.


text:
Fiji's Family Network
February 26, 2011 from 1pm to 5pm – Saramento / Bay Area Lotu ni Tikina o Bau Organized by Interim ommittee | Type: lotu, ni, tikina, o, bau
March 19, 2011 from 2pm to 8pm – SAN RAFAEL Ki vei keda saka na lewe ni yasana Vakaturaga ko Macuata,Vasu, kei kemuni saka na veiwekani ka o ni sema tu e na vei duidui ni sema ki na vanua ko Caumatalevu, o ni tu oqo e Amerika. Sa ka dokai me v… Organized by COMMITTEE | Type: lotu
April 9, 2011 from 2pm to 9pm – Florin Methodist Church, Sacramento, California Please contact Secretary, Adi Viniana Tuirewa for details Organized by President and Lomaivitians in Sacramento | Type: lotu, ni, yasana, o, lomaiviti
April 30, 2011 from 12pm to 4pm – CMF Church, Santa Rosa, CA Organized by YoBA USA | Type: lotu, ni, yasana, vamomo, o, ba
May 28, 2011 from 12pm to 5pm – 7412 Van Maren Lane Veisureti raraba saka tiko yani, vei kemuni kece sara na noda, e na dua tikoga na lotu ni vanua ko Tokatoka. Ke warai na vanua iko qai kina, qai rairai tu yani ena lotu; sota ni veivakabulabulataki n… Organized by Tokatoka Committee, USA | Type: lotu
August 13, 2011 from 2pm to 8:30pm – MONTGOMERY METHODIST CHURCH, SANTA ROSA, CALIFORNIA VEISURETI RARABA KI VEI KEMUNI KECE NA VEIWEKANI MAI VAKADRA, VAKAVANUA, GONE NI YASANA VAKATURAGA O LOMAIVITI, VAKAUASIVI VEI KEMUNI KECE NA VASU, VAKAWATI KEI NA VEIWEKANI MAI NA NODA YASANA,KA DA… Organized by lOMAIVITI E SONOMA/NAPA | Type: lotu, cokovata, (veimata, kece), vakayakavi, ni, oti, na
September 3, 2011 from 2pm to 8pm – SANTA ROSA FIRST UNITED METHODIST CHURCH Kivei Keda na lewe ni yasana vakaturaga ko Macuata e America, vasu kei kemuni saka na veiwekani ni sema tu ena vanua ko Caumatalevu. Eda sa sureti meda mai tiko ena noda lotu ni vanua. Sa nuitaki ni… Organized by COMMITTEE | Type: lotu
November 5, 2011 from 2pm to 5pm – WORLD FIJIAN FELLOWSHIP Na veisureti vei kemuni na turaga, marama, vasu, vakawati mai, lewe ni tinkina makawa o Verata kei kemuni na veiwekani vaka-dra ki na tikina 'o Verata ko ni tiko e Sacramento, CA kei na Bay Area. Sa… Organized by TIKINA O VERATA - SACRAMENTO | Type: lotu, ni, tikina
May 12, 2012 from 2pm to 6pm – Stony Point campus | First United Methodist Church of Santa Rosa, CA Ki vei keda saka na lewe ni yasana Vakaturaga ko Macuata,vasu, kei kemuni saka na veiwekani koni sema tu e na vei duidui ni sema ki na vanua ko Caumatalevu, o ni tu oqo e Amerika. Na noda lotu ni van… Organized by Committee | Type: lotu
November 17, 2012 from 3pm to 9pm – First UMC Church, Palo Alto Nai otioti ni Lotu ni Yasana Vakaturaga ko Lomaiviti e California sa na vakayacori tiko ena Siga Vakarauwai, nai ka tinikavitu ni Noveba (11/17/2012), enai tikotiko ni lotu ni United Methodist Church… Organized by Lomaiviti, Bay Area | Type: lotu
© 2012 Created by Matavuvale Admins.


text:
Fiji's Family Network
August 27, 2011 from 5:30pm to 9:30pm – CALVARY EVANGELISM CENTER Organized by American Fijian Apostolics | Type: church, revival, service
October 9, 2011 from 1pm to 7pm – ONETTA HARRIS CENTER, MENLO PARK NA LOTU COKOVATA NI KENA MARAUTAKA NA FIJI DAY ENA VAKAYACORI TIKO ENA 'ONETTA HARRIS' CENTER, 100 TERMINAL AVENUE, MENLO PARK, CA 94025. ENA 1PM. EISISIVI SERE, SOLI KEI NA UNIFORM. ALL ARE WELCOM… Organized by YOBA FIJI DAY COMMITTEE | Type: church, gathering
November 19, 2011 from 2pm to 10pm – SAN RAFAEL UNITED METHODIST CHURCH, SAN RAFAEL Sa na vakayacori tiko na Lotu ni Yasana ko Lomaiviti ena San Rafael United Methodist Church, San Rafael ena Siga Vakarauwai nai ka 19 ni Noveba, 2011 ena 2 ena yakavi. Ko ni sa kerei na lewe ni yas… Organized by SALOME BIKAI | Type: church, service
November 19, 2011 from 2pm to 6pm – ANTELOPE,SACRAMENTO NA LOTU NI TIKINA O BAU E NA VAKAYACORI TIKO MAI SACRAMENTO E NA VALE NI LOTU VEI TALATALA JIUTA RASUAKI,O YA MAI ANTELOPE.VEISURETI RARABA ME DA YACO YANI VAKA LEWE LEVU NI SAI OTIOTI TIKO NI NODA L… Organized by TIKINA O BAU - SACRAMENTO | Type: church
November 19, 2011 from 2pm to 6pm – SACRAMENTO LOTU NI TIKINA O BAU ENA VAKAYACORI TIKO MAI SACRAMENTO ENA VALE NI LOTU VEI TALATALA JIUTA RASUAKI E ANTELOPE.SA KEREI TIKO ME DA YACO YANI VAKA LEWE LEVU KA NI SAI OTIOTI TIKO NI NODA SOTA E NA YAB… Organized by TIKINA O BAU - SACRAMENTO | Type: church
February 25, 2012 from 1pm to 7pm – TEMPLE UNITED METHODIST CHURCH,SAN FRANSISCO VEISURETI RARABA KI NA LOTU NI YASANA O TAILEVU KA NA VAKAYACORI TIKO E NA TEMPLE UNITED METHODIST,E SAN FRANSISCO.LOTU NA TEKIVU TIKO E NA DUA NA KALOKO KA NA QAI VAKAYACORI E DUA NA NODA BOSE NI SU… Organized by THE COMMITTEE-TIKINA O BAU CALIFORNIA | Type: church
May 19, 2012 from 1pm to 7pm – FLORIN UNITED METHODIST CHURCH VEISURETI RARABA VEI KEMUNI NA TURAGA KEI NA MARAMA NI TAILEVU,KEMUNI NA VASU KEI NA VEIWEKANI O NI SEMA YANI VAKADRA KI NA VANUA VAKATURAGA O TAILEVU.SA KEREI ME DA YACO YANI VAKA LEWE LEVU KI NA NO… Organized by TAILEVU USA COMMITTEE | Type: church
June 16, 2012 from 12pm to 7pm – Florin UMC Na i ka 4 ni noda Lotu ni yasana o Tailevu. Organized by Tikina Sawakasa | Type: church, service
July 21, 2012 from 1pm to 6pm – FLORIN UNITED METHODIST CHURCH VEISURETI RARABA VEI KEMUNI KECE SARA KI NA LOTU NI VANUA VAKATURAGA O TAILEVU KA NA VAKAYACORI TIKO ENA VAKARAUWAI NAI KA 21 NI JIULAI ENA DUA NA KALOKO ENA FLORIN UMC.ERATOU NA VEIQARAVI KINA NA TI… Organized by KOMITI NI TAILEVU USA | Type: church
September 1, 2012 from 1pm to 6pm – MONTGOMERY UMC,SANTA ROSA VEISURETI RARABA VEI KEMUNI NA LUVE I TAILEVU,KEMUNI NA VASU KEI KEMUNI NA VAKAWATI TANI KI NA NODA LOTU NI VANUA KA NA VAKAYACORI MAI NA MONTGOMERY UMC MAI SANTA ROSA.LOTU ENA VAKAYACORI ENA DUA NA… Organized by TAILEVU USA COMMITTEE | Type: church
© 2012 Created by Matavuvale Admins.


text:
Fiji's Family Network
63 members
32 members
71 members
122 members
62 members
Started this discussion. Last reply by Leone Vuki Aug 31, 2011.
Leone Vuki has not received any gifts yet
Drau bula na itaukei ni koro e Raiwai. Nuitaka ni toso vinaka tiko na qaravi tavi ka au sa loloma tu yani.
Vinaka vakalevu ....Totoka ......Vinaka na qaravi i tavi ....Loloma yani!!
dou sa bula vinaka mai...maivakabula tu ga..nuitaka ni toso viinaka tiko na qaravi tavi....loloma yani...tc & gb
Vinaka vakalevu na sema tu mai tai qo.Ni Kalougata saka tiko na veiqaravi.All the best with the new year ahead of us.TC & GB.
Donu vinaka weka..ni kalougata tiko
Tuvula, se di na mati..waraki me ua..me rawa ni volitaki na ki..qai ia yani...
Turaga Mataqali..isa au qai sarava toka qo nomuni taba....dou sa totoka na cakacaka ena valenivolavola livaliva vuni ni kakaburaki rogo levu mai Viti kei Rotuma..na Radio Fiji One...au sa loloma yani ka vakabibi ga vei Tailevu Luisa (Tinai TuLoco.)...stay blessed and keep up the great work you ALL are doing for blessed Fiji..home sweet home
Oh Matz....Bula yani...!! bai ratou leca jiko mai Toka2...kaila! kalouv
inaka jiko na siga nikua!
SA YABAKI 64 ENA YABAKI OQO NA KORONIVULI NA DRAIBA FIJIAN SCHOOL E SUVA...EDAIDAI EDA SA RAICA TU NA KENA I TUVAKI ENA KENA GADREVI ME VAKAVINATAKI NA RAIRAI NI KORONIVULI QO...O KOYA GONA KEIMAMI SA KEREKERE RARABA YANI NA VULI OTI ENA KORONIVULI OQO ME VAKA NI KORONIVULI I TAUKEI E SUVA...ENA KENA GADREVI MONI DODOLIGA MAI NA LEWE I VITI SE VURAVURA KEVAKA KONI NA WILIKA NAI TALANOA OQO...
NA KORONIVULI QOKA E GAGADRE MAI NI BOSE LEVU VAKATURAGA ENA GAUNA NI VEILIUTAKI MAI VUA NA…Continue
Posted on August 31, 2011 at 1:23am — 1 Comment
© 2012 Created by Matavuvale Admins.